Dijalog – sredstvo za povećanje regionalne ekonomske saradnje - The Dialogue Dialogue Info\nOd 2003. godine trgovina između zemalja Zapadnog Balkana je formalizovana preko bilateralnih sporazuma o slobodnoj trgovini, počev od prvog bilateralnog sporazuma o slobodnoj trgovini (SST) zaključenog između Kosova i Albanije jula 2003. godine, nakon čega je usledilo potpisivanje sporazuma sa preostalim zemljama u okviru zapadno-balkanske šestorke (ZB6), kao što su Severna Makedonija i Crna Gora. Međutim, bilateralni SST nije potpisan sa Srbijom i Bosnom i Hercegovinom zbog spornih političkih pitanja.\nNakon uspešne trgovinske saradnje sa potpisnicama sporazuma, dana 19. decembra 2006. godine ZB6 i Moldavija su zaključili Sporazum o izmeni i proširenju Sporazuma o slobodnoj trgovini u Centralnoj Evropi – CEFTA 2006. Glavni ciljevi ovog sveobuhvatnog Sporazuma su, između ostalog, proširenje trgovine robama i uslugama i podsticanje investicija putem pravičnih, stabilnih i predvidivih pravila, eliminisanje prepreka za trgovinu između potpisnica, pružanje adekvatne zaštite intelektualnih prava u skladu sa međunarodnim standardima i usklađivanje odredaba o modernim pitanjima trgovinske politike, kao što su pravila o konkurenciji i državnoj pomoći.\nRegionalna saradnja i dobrosusedski odnosi su ključni elementi procesa pristupanja EU za sve zemlje Zapadnog Balkana i za privlačenje stranih direktnih ulaganja. Preko dublje integracije u regionu Zapadnog Balkana, zemlje će povećati veličinu svog tržišta, poboljšati kvalitet usluga i pomoći će da se privuku strana direktna ulaganja.\nUprkos izvesnom uspehu na početku, kao što je Briselski sporazum iz 2013. godine, dijalog između Kosova i Srbije uz posredovanje EU je prekinut. Dijalog je nastavljen 2020. godine kada su između delegacija održana tri sastanka na tehničkom nivou o ekonomskoj saradnji. Ostaje, ipak, da se vidi da li će biti održani drugi sastanci o ekonomskoj saradnji, imajući u vidu da Kosovo ima novu vladu.\nŠto se tiče slobodnog kretanja, vredno je napomenuti priču o uspehu koja se desila na početku situacije sa pandemijom 2020. godine. Zemlje CEFTA-e su uz podršku Sekretarijata CEFTA-e, Sekretarijata Transportne zajednice i Saveta za regionalnu saradnju osnovale takozvani „zeleni koridor“ radi olakšanja prevoza i trgovine robom tokom perioda pandemije Kovid-19, određivanjem ograničenog broja graničnih prelaza koji će funkcionisati u svim okolnostima. „Zeleni koridor“ je počeo da funkcioniše 13. aprila 2020. godine 24 časa dnevno, sedam dana u nedelji. Glavna svrha „Zelenog koridora“ je trgovina robom bez prepreka, naročito najvažnijom robom kao što su: snabdevanje hranom, domaće životinje, hemikalije i osnovna medicinska sredstva i oprema. Uprkos određenim manjim izazovima između Kosova i Srbije na početku realizacije „Zelenog koridora“, inicijativa se na kraju pokazala kao uspešna. Ovo je takođe dobar primer koji može da se u uzme obzir za buduće regionalne inicijative.\nEkonomske reforme su glavni sastojak procesa pristupanja EU. Ispunjavanje ekonomskih kriterijuma je ključni uslov za članstvo u EU, kako je utvrđeno kriterijumima iz Kopenhagena. Međutim, ekonomske reforme, iako neophodne, nisu dovoljne da se garantuje odgovarajuće funkcionisanje tržišne ekonomije. Tesna veza između tržišne i reforme uprave je dobro razrađena u literaturi. Reforme se mogu realizovati uspešnije ukoliko se ostvari dobar balans između transponovanja pravne tekovine EU i institucionalne nadgradnje.\nPostoji, međutim, osnovni uslov koji treba da se ostvari da bi se produbila regionalna integracija i povećala regionalna ekonomska saradnja. Otvorena politička pitanja između Kosova i Srbije koja su se ozbiljno zaverila protiv napora za regionalnu integraciju trebalo bi da se reše što hitnije kao neophodni uslov za EU i kako bi druge inicijative bile uspešne. Ukoliko ne dođe do napretka na političkom planu u regionu, sigurno će se pojaviti nebrojene prepreke koje će ometati napredovanje ka očekivanim rezultatima iz postojećih inicijativa i inicijativa koje bi mogle da se dese u budućnosti.\nSamim tim je u trenutnoj situaciji neophodno politički realno rešenje. Svako rešenje nametnuto od spolja, koje neće promeniti pravnu situaciju, koristiće više Srbiji nego Kosovu. Srbija može da iskoristi svaki pokušaj od spolja za maksimalno povećanje svoje prednosti u regionu.\nKao rezultat toga, politička rešenja mogu biti samo postepena i mogu slediti ekonomsko povezivanje šireg regiona Jugoistočne Evrope.


Uspešan izvoz obrazovanja na Srednji Istok - Obrazovanje - Privredne grane - Uvoz iz Austrije - Business Guide Austrija - www.advantageaustria.org\nUspešan izvoz obrazovanja na Srednji Istok\nJedna visoka strukovna škola iz Austrije izvozi svoje znanje i umeće na Srednji Istok, u Kinu, Vijetnam, Azerbejdžan, Bugarsku i Ukrajinu.\nIMC Fachhochschule Krems je uspešno inicirala 1. arapsko-evropski univerzitetski model na Srednjem Istoku i realizuje na taj način reprezentativni projekat. Ova škola je 2009. godine dobila sredstva za osnivanje University of Buraimi i tako nadmašila 5 velikih konkurenata. Visokoškolskoj ustanovi IMC FH Krems povereno je planiranje infrastrukture, implementiranje procesa i menađžment konsalting.\nUniversity of Buraimi na severu Omana sa ukupnim obimom od 40 miliona Evra predstavlja najveći izvoz obrazovanja iz Austrije. U fazi potpune izgradnje u Buraimi treba da se obrazuje oko 10.000 studenata u oblastima inženjeringa, zdravstvenih i ekonomskih nauka.


ŽELJKO O PARTIZANU: Nismo pregovarali, odluka o novom klubu za dvadesetak dana\n10.06.2021. • 21:56\nGlasine su se pojavile pre nekoliko nedelja\n''Pojavile su se informacije, pričao sam sa klubovima... Partizan je klub koji volim, gde sam počeo, tu sam proveo najlepše godine. Stekao sam mnogobrojne prijatelje. Rekao sam da ću odluku o tome gde ću nastaviti da radim doneti krajem juna, u dogovoru sa porodicom i nekim ljudima do čijeg mišljenja mi je stalo. Ljudi će uvek pričati'', rekao je Željko Obradović.\nGlasine o Željku Obradoviću i Partizanu pojavile su se još pre nekoliko nedelja, a u početku je delovalo nerealno da najtrofejniji trener u istoriji Evrolige preuzme crno-bele. Jedno vreme se pričalo čak i o NBA ligi. Sudeći po njegovim rečima, postoji šansa za povratak u Beograd...


Rukomet - EP 2020: Žrijeb grupa 28. juna u Beču, BiH u četvrtom bubnju\nMuška rukometna reprezentacija Bosne i Hercegovine, arhiv AA\nEvropska rukometna federacija – EHF nakon završenih kvalifikacija za muško Evropsko prvenstvo, koje će od 9. do 26. januara 2020. biti održano u Švedskoj, Norveškoj i Austriji, objavila je jakosne grupe za žrijebanje, koje će biti obavljeno 28. juna u Beču.\nReprezentacija Bosne i Hercegovine, nakon što je u Petoj kvalifikacionoj grupi osvojila treće mjesto, uvrštena je u četvrti jakosni bubanj zajedno sa selekcijama Poljske, Rusije, Srbije, Ukrajine i Holandije.\nNavedene reprezentacije iz četvrtog “šešira” neće moći biti protivnici BiH u prvom dijelu prvenstva, koje se prvi put u istoriji održava u tri države i uz učešće 24 ekipe.\nNosioci grupa biće reprezentacije Španije, Švedske, Francuske, Danske, Hrvatske i Češke, u drugom bubnju uvrštene su ekipe Norveške, Njemačke, Slovenije, Sjeverne Makedonije, Mađarske i Bjelorusije, dok su trećem bubnju Austrija, Island, Crna Gora, Portugal, Švicarska i Latvija.\nLIFE: Liga prvaka: Barcelona bolja od Intera, Liverpool savladao Salzburg\nReprezentacije će u prvom krugu biti podijeljene u šest grupa sa po četiri reprezentacije, a susreti će se igrati u Beču, Gracu, Trondheimu, Malmeu i Göteborgu.\nU drugi krug će se plasirati po dvije najbolje ekipe iz svake grupe, koje će igrati u Beču i Malmeu, dok je finalni dio na programu u Stockholmu.\nVeć sada je poznato da će Hrvatska u prvom dijelu završnog turnira nastupiti u Gracu, Austrija u Beču, Njemačka i Norveška u Trondheimu, Danska u Malmeu, a Švedska u Göteborgu.


Turci žele investirati u Banoviće\nDelegacija turske firme Indes Mühendislik, na čelu s generalnim direktorom Melihom Ozkanom, bila je u posjeti Općini Banovići.\nNačelnik općine Bego Gutić istakao je da se razgovaralo o privrednim potencijalima, mogućnostima i saradnji u oblasti privredi, te mogućim zajedničkim projektima privrednika iz Banovića i Ankare.\nIzrazili su želju da posjete firmu Elektroremont d.d. Banovići, što su i učinili nakon razgovora sa predstavnicima lokalne zajednice.\n” Ono što mi kao lokalna zajednica radimo intenzivno jeste da poslovni ambijent koji je u Banovićima bio vrlo složen i komplikovan, probamo pojednostaviti i osigurati prostor za razvoj domaćih kompanija, a zainteresovani smo i za prihvatanje i uvođenje stranih kompanija. U tom smislu svim potencijalnim stranim investitorima spremni smo ponuditi po najpovoljnijim uslovima prostor, odnosno zemljište. Pored toga država mora osigurati i određenu vrstu podrške, pogotovo onim kompanijama koje stvaraju novu vrijednost i upošljavaju nove radnike i s tim u vezi mi smo ove godine u budžetu predvidjeli značajna sredstva za pomoć privrednicima i poljoprivrednicima. Za nas je vrlo interesantan program firme Indes iz Turske, jer mi smo mala općina koja upošljava oko tri hiljade ljudi, što je više od 50 posto zaposlenih i ulazimo u jedan vremenski period kada se ugalj sve više izbacuje iz upotrebe, pogotovo kada Evropska unija postavlja sve strožija pravila u pogledu eksploatacije, proizvodnje i korištenja uglja. Zbog toga mi moramo početi razvijati neke nove industrije ili se ponovo početi baviti onim industrijama po kojima smo nekad bili prepoznatljivi, kao što je metalna industrija, tekstilna i druge. Razmišljamo o alternativi, privlačenju stranih investitora i osiguranju novih radnih mjesta izvan RMU Banovići“, kazao je načelnik Gutić


Anatomija epohalne prevare- dokle je stigla lopovska nauka lažnih demokrata\nDve mafije i jedan memorandum\nKo god ima potrebu da stekne neki politički poen kod naivnih birača u Srbiji, odmah iz naftalina izvadi priču o izgradnji rafinerije u Smederevu. Do danas, posle više od tri godine potpisivanja raznih memoranduma o razumevanju, dobijanja nameštenih tendera i tapšanja po ramenu domaćih političara i belosvetskih hohštaplera, još nije pokošena ni trava na livadi koju je grad Smederevo, po ceni od samo jednog dinara za kvadratni metar, poklonio na period od 99 godina kompaniji koja bi da gradi rafineriju, a koja zajedno sa svojom matičnom firmom iz Holandije ima svega tri zaposlena radnika! U međuvremenu, međutim, pare preko ovih fantomskih preduzeća završavaju u džepovima vlastodržaca.\nU opštoj euforiji da "strani investitori u niskom startu čekaju mogućnost da investiraju u Srbiji", kako je u predizbornom grču izjavio Boris Tadić, šnjur za najbesmisleniju investiciju odnela je rafinerija u Smederevu...\nVeć godinama kruži priča o ovom projektu koji je, kako izgleda, potreban jedino gradonačelniku Smedereva Predragu Umićeviću i grupi ordinarnih lopova učlanjenih u Demokratskoj stranci. Ipak, svoj vrhunac ova "bajka za odrasle" doživela je upravo tokom ovogodišnje predizborne kampanje. Ali, sve je počelo mnogo ranije...\nU Smederevu može i mora, u Evropskoj uniji ne sme!\nPrvih dana 2009. godine, gradske vlasti Smedereva su, "po ovlašćenju Vlade Srbije", potpisale "memorandum o razumevanju" sa holandskom firmom Komiko oversiz (Comico Overseas) o izgradnji rafinerije u tom gradu. Domaća poslovnica te holandske firme, Komiko oil (Comico oil), najavila je da će u izgradnju rafinerije u naredne tri godine uložiti 250 miliona dolara, a samo u prvih 36 meseci, dok bude trajala izgradnja, budžet Smedereva bi od svega toga prihodovao čak 4,5 miliona dolara. Zapevana je i ekološka pesmica da će posebno biti vođeno računa o poštovanju ekoloških standarda, što je inače uvek i svugde najveći kamen spoticanja u ovoj vrsti biznisa. Rafinerija je zamišljena tako da bi dnevno proizvodila četiri hiljade tona benzina, evrodizela i kerozina. Prema "memorandumu o razmumevanju", rafineriju bi gradili na oko osamdeset hektara (zakup na 99 godina), u delu industrijske zone, u blizini mosta Smederevo-Kovin.\nPosle se površina zemljišta povećala na 113 hektara i krajem septembra 2009. godine u skladu sa iznuđenom odlukom skupštine grada objavljuje se oglas koji je krojen upravo po meri Komiko oversiz-a. Pre toga su članovi vladajuće koalicije shvatili da se u ovom poslu vrte velike pare, pa su gradonačelniku pravili probleme sve dok nisu bili zadovoljeni i njihovi apetiti.\nUslovi po kojima je Komiku ponuđeno zemljište (skoro u samom centru Smedereva!) obuhvataju, između ostalog, i plaćanje kirije koja iznosi simboličan dinar po kvadratnom metru. Ostale obaveze investitora su više nego neodređene, jer se uopšteno poziva na propise važeće u Evropskoj uniji koji, za početak, zabranjuju izgradnju takvog objekta u radijusu od 100 kilometara od centra većeg naseljenog mesta, a u koje sa svojih 60.000 stanovnika, spada i grad Smederevo. Ako se krši već ovakva jedna odredba, šta očekivati od pridržavanja nekih čisto tehničkih propisa u koje se javnost uopšte ni ne razume?\nNi ovako dogovoren konkurs nije mogao da prođe bez skandala, jer Komiko oil nije uspeo na vreme da obezbedi svu neophodnu dokumentaciju kako bi na njemu uzeo učešća i odneo unapred dogovorenu pobedu.\nKako se vidi iz Hronološkog popisa akata vezanih za davanje u dugoročni zakup neizgrađenog ostalog građevinskog zemljišta u državnoj svojini za izgradnju rafinerije, koji je sastavio Grad Smederevo, memorandum o razumevanju sa "stranim investitorima" potpisan je 30. decembra 2008. godine. Istog tog dana Gradsko veće Smedereva zaključkom 02-396/2008-08 ovlašćuje gradonačelnika Predraga Umićevića da potpiše ugovor na osnovu pomenutog memoranduma.\nZatim se 2. septembra 2009. godine, donosi odluka o davanju u dugoročni zakup zemljišta u državnoj svojini. Na osnovu ovoga, gradonačelnik Umićević 18. decembra 2009. godine donosi rešenje 02-398/2009-11 o obrazovanju komisije za izbor najpovoljnijeg ponuđača (predsednik Milijana Novaković, načelnik Gradske uprave Smedereva, zamenik predsednika Milena Nisev, gradski javni pravobranilac, Danica Jeftović, direktor Republičkog geodetskog zavoda, Službe za katastar nepokretnosti Smederevo, Nenad Krčum, direktor JP Direkcije za izgradnju, urbanizam i građevinsko zemljište Smederevo, Milena Jovanović, načelnik Odeljenja za javne nabavke i Nacionalni investicioni plan, Slobodan Ugljevarević, načelnik Odeljenja za imovinsko-pravne poslove, i Dragan Krstić, načelnik Odeljenja za urbanizam).\nIstog dana kada je rešenjem gradonačelnika formirana, Komisija zaseda i donosi odluku o raspisivanju konkursa za prikupljanje ponuda za davanje u zakup zemljišta u industrijskoj zoni Smedereva. Kako proizilazi iz pomenutog Hronološkog popisa akata odgovarajući javni oglas o prikupljanju ponuda pojavio se u dnevnom listu Politika 19. decembra 2009. godine sa rokom važenja konkursa od 30 dana.\nDva dana pošto je taj rok prošao, fantomska firma Komiko sastavlja zvaničnu ponudu broj 183 i dostavlja je Komisiji grada Smedereva. Iako je više nego očigledno da je ponuda od 20. januara 2010. godine dostavljena po zaključenju konkursa, Komisija je 25. januara - prihvata.\nŠta jeste a šta nije potpisao Predrag Umićević\nČak je i samom vrhu Demokratske stranke bilo sumnjivo ovakvo poslovanje, pa je na prošlogodišnjem Glavnom odboru te stranke koji se održavao u Smederevu gradonačelniku Predragu Umićeviću jasno stavljeno do znanja da sa projektom neće ništa moći da učini dok finansijski ne namiri i ostale partijske drugove! Za opomenu, ali i da bi sve shvatio ozbiljno, Umićević je sklonjen sa mesta prvog čoveka gradskog odbora Demokratske stranke.\nSumnje u to da je u pitanju prljavi kapital koji treba nekako oprati, uzele su u međuvremenu toliko maha da je i Umićević morao da se oglasi podsećajući da su kompanije iz konzorcijuma "već radile u Africi i Aziji", što znači da je poreklo kapitala "realno". Rekao je da lokalna samouprava "nema kapacitet da proverava poreklo novca, ali će sve biti jasnije kada se u projekat uključi Ministarstvo finansija". Šlag na tortu je dodao ministar energetike Petar Škundrić koji je takođe rekao da "nije u nadležnosti Ministarstva da ispituje poreklo para, niti je moguće na bazi dokumentacije utvrditi odakle novac stiže". Od toga je, međutim, važnija izjava da "...Ministarstvo trpi velike pritiske da izda energetsku dozvolu, iako investitor nema svu neophodnu dokumentaciju, čak ni bankarske garancije...".\nMožda članovi konzorcijuma koji čini vlasničku strukturu Komiko oversiz-a i imaju neka iskustva u ovim poslovima, ali to isto nema ni Komiko oversiz niti njegova srpska ćerka Komiko oil.\nPrema dostupnim informaciji nadležne holandske agencije za privredne registre, Komiko oversiz (Comico overseas) ima identifikacioni broj NL 342613220000 i osnovan je 12. juna 2006. godine.\nNajveći broj zaposlenih preduzeće je imalo u 2009. godini, dakle upravo onda kada su se u Smederevu lomila koplja da li i pod kojim uslovima Komiko oilu iz Srbije pokloniti zemljište u industrijskoj zoni. Tada je dostignuta brojka od čak četvoro zaposlenih!\nU 2010. godini je pretekao samo jedan jedini zaposleni, pa bi bilo interesantno da neko objasni kako će taj jedan zaposleni, makar i zajedno sa ono dvoje zaposlenih u srpskom Komiko oil-u, istovremeno da radi na bušotinama širom sveta i da posle radnog vremena zida rafineriju u Smederevu. Verovatno Umićević planira da žitelje Smedereva pozove na mobu kako bi komšiji podigli kuću na skromnoj okućnici od 113 hektara...\nViše je nego očigledno da ništa nije kako treba ni sa Komiko oversiz-om, a ni sa Komiko oil-om, pa ni sa samim projektom rafinerije u Smederevu.\nPolovinom novembra 2009. godine, državna novinska agencija Tanjug, javila je da je u Beogradu potpisan novi memorandum u vezi s rafinerijom u Smederevu, a potpisali su ga "gradonačelnik Smedereva Predrag Umičević, direktor CIP-a Milutin Ignjatović i zamenik direktora kompanije Komiko oil Radomir Radivojević".\nPosle toga je došla informacija da će ona energetska dozvola, koja je, navodno već bila dobijena, biti izdata za dva-tri meseca. Gradnja rafinerije trebala je da počne od septembra 2010. godine i trajala bi 36 meseci. Gradonačelnik Smedereva demantovao je da je išta potpisao, nego je navodno bio gost tamo gde su drugi nešto potpisivali! Kasnije je demantovao još neke svoje potpise!\nPo ovom dogovoru, za koji Umićević po potrebi i zna i ne zna, CIP je trebao da odradi projektovanje rafinerije i to u trenutku kada se zvanično još nije znalo ni da li će Komiko oil uopšte da dobije potrebno zemljište. Nezvanično, sve je već bilo odrađeno daleko od očiju javnosti.\nPitanje koje se opravdano nameće u vezi CIP-ovog angažovanja, jeste da li je za protekle dve i po godine išta urađeno ili je celokupni angažman i zamišljen samo da bi se kroz ugovor o fiktivnoj saradnji novac prebacio centralama stranaka na vlasti? Odgovor na ovo pitanje je posebno zato interesantan, jer je bugarska firma Gallus već bila ispostavila projekat naftne rafinerije, power point prezentaciju na preko 40 strana.\nIsto tako je zanimljivo da se uveliko govori o tome kako je oprema za rafineriju već napravljena i da samo čeka na utovar, a projekta još nema. Ili ga ima, ali je to onda onaj bugarski, a CIP je samo poslužio za pranje para?!\nBio jednom jedan Bugarin i jedan Srbin...\nPotpuno u skladu sa gornjim Umićevićevim negiranjem i potvrđivanjem u skladu sa dnevnopolitičkim potrebama, jeste i pitanje ko uopšte stoji na čelu Komiko oil-a.\nDirektor i osnivač ovog preduzeća je bugarski državljanin Vencislav Tiankov Ivanov, koji je istovremeno i direktor majke kompanije u Holandiji, Komiko oversiz-a. Pored posla u holandskom, odnosno srpskom Komiku, Ivanov je još i direktor, a verovatno i vlasnik, Titan Promet d.o.o. za trgovinu i gradnju. Preduzeće je 2008. registrovano pod brojem 080650430 kod Trgovinskog suda u Zagrebu na adresi Karlovačka cesta 6d, svrstano je u mala preduzeća, osnivački kapital je 100 odsto stranog porekla, a glavna poslovna delatnost je izgradnja stambenih i nestambenih objekata. I među naftašima, kao i kod graditelja, Ivanov je potpuno nepoznat.\nNišta poznatiji ili priznatiji nije ni drugi zaposleni iz Komiko oil-a, Radomir Radivojević, koji se po medijima predstavlja kao zamenik direktora. U suštini, jedino je Radivojević domaćoj javnosti i poznat, budući da se isključivo on pojavljuje u medijima ispred fantomske firme sa dva zaposlena koja bi da zida rafineriju, dok je Ivanov zadužen za potpisivanje ugovora, memoranduma i sličnog sa domaćim institucijama.\nIvanov se u javnosti pojavljivao i kao predsednik nekakvog nadzornog odbora (koji se u registraciji kod Agencije za privredne registre ne pominje), pa i kao član upravnog odbora (koga takođe nema u zvaničnoj registraciji), a Radomir Radivojević se oglašavao i kao direktor, pa zamenik generalnog direktora, a nekad i kao običan predstavnik Komiko oil-a. Očigledno ni njih dvojica više ne znaju koje sve titule sebi da dodele!U 2010. godini, ukupna aktiva Komiko oil-a iznosila je tek 2.680.000 dinara, dok je ista u 2011. godini skočila na 52.900.000 dinara, odnosno nekih pola miliona evra. Osnovni kapital je, međutim, i dalje ostao 157.000 dinara, odnosno oko hiljadu i po evra! Da li je to partner koji po zdravorazumskim i poslovnim procenama uživa poverenje da je u stanju da sazida rafineriju vrednu četvrt milijarde dolara?\nVeć iz ovog letimičnog pregleda dešavanja vezanih za dosadašnje radnje oko rafinerije nafte u Smederevu, jasno je da se radi o najobičnijem pranju prljavih para koje se zatim slivaju u privatne džepove ljudi na vlasti u Smederevu i Srbiji. Šta drugo da se zaključi iz činjenice da je Komiko oversiz na račun Komiko oil-a uplatio osnivački ulog od 2.000 evra i to dva meseca pre nego što je domaći Komiko uopšte i osnovan. Na čiji su račun onda legle ove pare?\nU sklopu fantomskih muljanja nalazi se i najava preduzeća Transnafta od kraja septembra 2009. godine, da će za potrebe rafinerije da izgradi 34 kilometra produžetka naftovoda od Pančeva do Smedereva po ceni od 15 miliona evra. U trenutku kada je davana ova izjava, Komiko oil je sa gradom Smederevom imao samo potpisan "memorandum o razumevanju", pa još nije ni stigao da "zakupi" zemljište na kome bi trebao da zida rafineriju.\nUprkos svemu, u to vreme je Komiko oil već imao energetsku dozvolu izdatu od strane Ministarstva energetike, a Transnafta je izgradnju naftovoda obećao uz tvrdnju da će uskoro da se dobije i saglasnost od Republičke direkcije za izgradnju odnosno Ministarstva za prostorno planiranje. Kao što se vidi u slučaju Komiko oil-a sve se radilo unapred: dozvole su izdavane pre postojanja projekta, a projekti su rađeni pre nego što se zvanično znalo gde će da se gradi!\nDa je gradnja rafinerije u Smederevu čisto politički projekat preko koga se peru pare i zamajavaju birači, potvrđuje i izjava Bratislava Čeperkovića, tadašnjeg prvog čoveka Transnafte, da se smederevska rafinerija planira zato što može brže da se izgradi nego što NIS uspe da modernizuje postrojenja u Pančevu. Do dana današnjeg nije ni jedna cigla postavljena tamo gde jednog dana treba da nikne Komikova rafinerija, a iz NIS-a je poručeno da su planirani kapaciteti smederevske rafinerije zanemarljivo mali u odnosu na ono sa čim će NIS da raspolaže po okončanju već započetih renoviranja postrojenja u Novom Sadu i Pančevu.\nUpućeni smatraju da će veoma brzo Komiko oil da zatraži od nadležnih dozvolu za izgradnju "pratećih objekata" na poklonjenoj mu parceli pored Dunava u srcu industrijske zone, koje će zatim da rentira drugim kompanijama. Od tih prihoda će izdvajati deo za one koji su sedeći u državnim institucijama kumovali ovoj prevari. Na kraju će celokupni kompleks Komiko oil-a, zajedno sa rafinerijom koja će i dalje da bude samo u planovima, prodati nekom trećem, a ceo projekat će da padne u zaborav.\nOd otvaranja novih 300 do 500 radnih mesta neće biti ništa. Novac će, kao i obično, da podele oni na vlasti između sebe...\nNepoznate molbe upućene nepoznatoj adresi\nIako još ni šraf nije ugrađen u rafineriju u Smederevu, Radomir Radivojević, zamenik direktora Komiko oil-a i jedan od dva zaposlena u ovom "gigantu" januara 2010. godine za jedne beogradske dnevne novine trijumfalno izjavljuje kako desetine posla željnih stručnjaka dnevno dolazi u lokalnu kancelariju raspitujući se o zaposlenju.\n„...Inženjeri, ekonomisti, tehnolozi, doktori nauka, ekolozi, najbolji studenti generacije novosadskog Tehničkog fakulteta s preporukama britanskih univerziteta, prekaljeni majstori s bušotina širom sveta... ostavljaju svoje radne biografije, vizit-karte, šalju elektronskom poštom svoje CV-je...", rekao je tom prilikom Radivojević zaboravivši da objasni kako zainteresovani šalju elektronsku pošta kad niko ne zna elektronsku (e-mail) adresu Komiko oil-a.\nSkadar na Dunavu, treći put...\nOd prve najave "projekta", pa sve do današnjih dana, dva puta je pomeran rok za početak izgradnje rafinerije u Smederevu. Prvi rok za postavljanje kamena temeljca, po rečima Radomira Radivojevića, bio je kraj leta 2009. godine, što će reći pre nego što je Smederevo uopšte donelo odluku o prenosu zemljišta na Komiko oil! Da li to ovi holandski ugursuzi raspolažu tehnikom izgradnje čardaka ni na nebu ni na zemlji?\nInteresantno je i to da je početak izgradnje rafinerije planiran uprkos tome što u to vreme Komiko oil nije mogao da pribavi ni bankarske garancije potrebne da bi pobedio na nameštenom konkursu za iznajmljivanje zemljišta na rok od 99 godina.\nDrugi početak izgradnje je Radivojević najavljivao za septembar 2010. godine.Treći početak zidanja još nije najavljen i, verovatno, čeka neku novu, pogodnu političku priliku.\nNije bez značaja za procenu validnosti celog ovog projekta ni činjenica, koju je otkrio sam Radivojević, da je sve započela Evropska banka za obnovu i razvoj (EBRD), u Srbiji i okolini poznata po opskurnim investicijama. Pošto je njeno poslovanje često sa one strane zakona, službenici ove banke u svim zemljama uživaju diplomatski imunitet.\nKako je Radivojević priznao početkom 2010. godine, Brajan Meri iz EBRD-a je predsednika srpske vlade Mirka Cvetkovića upoznao sa postojanjem Komiko oversiz-a i Komiko oil-a, kao i sa njihovim namerama u pogledu izgradnje rafinerije u Srbiji. Ceo hohštapleraj je, dakle, osmišljen u Londonu, u sedištu EBRD-a!\nRafinerija u Smederevu, onako kako je do sada planirana, trebala bi da bude montažno-demontažna građevina, skoro kao neki gigantski kiosk. Ovakve rafinerije koriste američke trupe u inostranstvu, pa ako se ikada i bude postupalo po planu onda će jedna rashodovana bivša vojna rafinerija da završi u centru smederevske industrijske zone.\nU slučaju Komiko oil-a sve se radilo unapred- dozvole su izdavane pre postojanja projekta, a projekti su rađeni pre nego što se zvanično znalo gde će da se gradi!\nDa je gradnja rafinerije u Smederevu čisto politički projekat preko koga se peru pare i zamajavaju birači, potvrđuje i izjava Bratislava Čeperkovića, tadašnjeg prvog čoveka Transnafte, da se smederevska rafinerija planira zato što može brže da se izgradi nego što NIS uspe da modernizuje postrojenja u Pančevu.


Kristina Kovač - Biografija - ART mozaik\nKristina Kovač (10. novembar 1974., Beograd, Jugoslavija), srpska pevačica, kompozitor i tekstopisac. Popularnost je stekla tokom devedesetih godina prošlog veka, kada je sa sestrom Aleksandrom osnovala R&B sastav K2, koji je u kratkom periodu prikupio mnoštvo publike. Kristina se, posle razilaženja sastava, u žižu javnosti vraća solo albumom U nebranom grožđu, sa kojeg su singlovi poput pesama Kolena i Život je ljut zauzeli prva mesta na srpskim muzičkim top listama. Bila je jedan od članova žirija u prvoj sezoni muzičkog šou programa X Factor Adria.\nPočetak i grupa K2\nJoš 1989. devojke su pod nazivom Next of kin, u Španiji snimile album Way to the top na engleskom jeziku, koji su kasnije izdale i na domaće tržište, međutim bez adekvatne medijske pratnje, taj album nije doživeo veliki uspeh u Srbiji. Na takmičenju za Pesmu Evrovizije 1991, duo je pevao prateće vokale Bebi Dol, koja je te godine predstavljala Jugoslaviju. Narednih par godina, tokom kojih su živele u Engleskoj i Norveškoj, sarađivale su sa mnogim poznatim producentima i muzičarima iz raznih stranih izdavačkih kuća. Sestre su 1995. godine objavile prvi album pod nazivom Ajmo u život za Komunu, koji je prodat u 70.000 primeraka.\nSa albuma su se izdvojile pesme poput Ajmo u život, Džangl Manija i Milo moje za koje su urađeni i video spotovi. Sledeće, 1996. godine, izdale su i drugi album Malo soula, kojim je grupa potpuno osvojila domaće pop tržište. Duet je zatim ponovo boravio u Španiji gde su objavile album za izdavačku kuću EMI na kome su se našle pesme sa njihovih prethodnih albuma, prevedene na španski jezik. Ubrzo nakon toga, uradile su pesmu Srebro i zlato koja je do današnjeg dana ostala njihov najveći hit i jedna od najpoznatijih srpskih balada iz tog perioda. Grupa je prestala sa radom 1998. godine.\nKristina se posle povlačenja sa javne scene posvetila komponovanju. Napisala je muziku za mnoge srpske reklame i poznate džinglove, a sarađivala je i sa raznim izvođačima sa prostora Balkana, poput Tanje Banjanin i Karoline Gočeve. Godine 2001. odlučila je da oformi prvi srpski boj bend, kome bi pisala i producirala pesme, te organizovala audiciju za pet muških članova grupe. Tako je nastao popularni bend Peti Element. Grupa je doživela ogromnu popularnost nakon prve pesme K'o na vrhu sveta, a usledili su i hitovi kao što su Nedelja popodne i Nema je više.\nNa nacionalnom izboru za predstavnika tadašnje Srbije i Crne Gore na Pesmi Evrovizije 2004., grupa je sa Kristininom pesmom Reka bez povratka zauzela drugo mesto, odmah iza pobedničke numere Lane moje Željka Joksimovića. Peti element učestvovao je i na festivalu Sunčane skale gde su osvojili mnoga priznanja za pesmu Za vijek i vjekova. Momci su se razišli 2005. godine. Kristina je tokom ovog perioda napisala muziku i za popularnu tinejdž seriju Neki novi klinci, kao i za film Mi nismo anđeli 2, za koji je i otpevala naslovnu numeru Šta se dobije kad se anđeli klade.\nPovratak i solo karijera\nAlbum U nebranom grožđu\nKristina Kovač je počela da radi na svom prvom samostalnom albumu na leto 2006. godine, iako su neke od pesama nastale i pre toga. Album U nebranom grožđu izdat je 2007. godine; sadrži deset pesama, za koje je Kristina radila tekstove, muziku i produkciju. Na albumu je sarađivala sa mnogim poznatim muzičarima iz regiona i Evrope i Amerike. Promociju albuma Kristina je htela da započne baladom Život je ljut, ali se ipak odlučila za pesmu Kolena, koja je odmah postala najveći hit tog leta.\nObe pesme ušle su na zvaničnu top listu MTV Adria, gde su se zadržale više od devet nedelja, a urađena su i dva video spota, od kojih je jedan dobio priznanje na festivalima Beovizija 2009. i Sunčane skale. Na albumu se našla i pesma Veselo koja je izazvala odlične reakcije publike, kao i većine pop i rok muzičara u regionu, jer je Kristina u tekstu pesme, koristeći metafore, otvoreno kritikovala političko, društveno i kulturno stanje u zemlji. Promocija je trebalo da se nastavi snimanjem spota za treći singl (Milica i ja ili Ko), ali je prekinuta 2007. godine kada je Kristina ostala u drugom stanju i ponovo se povukla sa javne scene.\nPosle ukidanja festivala Beovizija 2010. godine i promene načina izbora srpskog predstavnika na takmičenju za Pesmu Evrovizije, Radio-televizija Srbije počela je sa internim odabirom izvođača i kompozitora. Druge godine od kako je uveden ovakav sistem biranja predstavnika, odlučeno je da Kristina, Aleksandra i njihov otac, Kornelije komponuju po jednu pesmu i odaberu izvođača koji će to otpevati na izboru 26. februara 2011. godine. Kristina je odlučila da završi i doradi pesmu koju je neko vreme čuvala nedovršenu.\nZa izvođača numere Čaroban, Kristina je izabrala mladu i do tada publici nepoznatu Ninu Radojčić. Sa oko 57% pristiglih glasova, Nina i Kristina su osvojile prvo mesto na takmičenju, a time i priliku da predstavljaju Srbiju na Pesmi Evrovizije 2011. Na takmičenju u Dizeldorfu, Srbija je prozvana prva kao zemlja koja je prošla u finale, tom prilikom osvojivši 8. mesto, da bi u finalu osvojila 14. mesto u konkurenciji od 43 zemlje. Zanimjivo je da je, odvajanjem glasova, Srbija po mišljenju žirija zauzela 6. mesto, a po mišljenju gledalaca iz Australije pobedila.\nNekoliko meseci nakon objavljivanja vesti da će Srbija i zemlje u regionu dobiti svoju verziju popularnog takmičenja X Factor, produkcija šoua predstavila je Kristinu i Željka Joksimovića kao prva dva člana žirija (dan posle je objavljeno da im se pridružuju i Emina Jahović i Kiki Lesendrić). Na konferenciji za štampu, Kristina je izjavila da redovno prati englesku i američku verziju ovog programa i da je veoma uzbuđenja i srećna što će biti deo tog projekta. Kako žiri u ovom formatu dobija ulogu mentora jednoj od četiri kategorije kandidata nakon audicija i Bootcamp-a, Kristina je u prvoj sezoni postala mentor kategoriji Grupe, među kojima su se našle i tri grupe koje je ona, u dogovoru sa produkcijom, napravila od takmičara koji su ispali u fazi Bootcamp. U sledeću fazu takmičenja, emisije uživo, ušla je upravo sa te tri grupe: Doktori (muška grupa koju čine Armin Malikić, Marko Balabanović, Nikola Stanojević, Predrag Antić i Uroš Turkulov), 4U (ženska grupa koju čine Lana Šojić, Teodora Sparavalo, Vanja Mišić i Katarina Manojlović) i H2O (duet koji čine Marinela Đogani i Fifi). Kristina je u superfinale ušla sa grupom “Doktori” , koja je zauzela 5. mesto.\n← Brittany Murphy – Biografija\n11.11.2017 – Počeo sa radom ART mozaik →


Pero Defformero u petak u Nišu | Super Radio\nSuper radio april 13, 2017 9:45 h Kultura, Najave 0\nKao što smo ranije najavili, novokomponovana gastarbajt-metal atrakcija iz Novog Sada zvana „Pero Defformero“, nastupiće u Nišu u petak 14. aprila u klubu Feedback od 22 sata.\nOvaj prekvalifikovani folk-metal bend, potpuno je nepoznat po hitovima „Gastarbajter“, „Došli smo do kraja puta“, „Metal sviraću“, „Gotičarka“, „Volim te“ i dr. Ono što ova legendarna hipster-folk, deter-djent, turbo-symphonic supergrupa nudi je jedinstveni audio-vizuelni doživljaj muzike, te se on može uporediti jedino sa prvim seksualnim iskustvom:Nebitno da li je doživljaj bio strastven i dugačak ili kratak i smešan, sa jednom činjenicom složiće se svi – pamti se celog života!\n“U duhu i raspoloženju one stare pesme koja kaže – Niški Feedback, topla soba, za defformisanje, živa zgoda, dolazimo i mi, Pero Defformero, u vaš prelepi grad! Dugo se nismo družili sa niškom publikom pa ćemo iskoristiti izlazak našeg novog singla – Hipster, kao povod da dođemo i svojski se potrudimo da održimo još jedan sjajan koncert. Ova pesma je ujedno i najava našeg novog albuma čije je snimanje u toku i za koji se iskreno nadamo da će ugledati svetlost dana na jesen. Vidimo se u petak 14.04. na internacionalnom skupu Gastarbajt-Hipstera !!!“ –poručuju iz benda.\nCena ulaznice u pretprodaji je 700 dinara i one se po ovoj ceni mogu kupiti u Cd Sound music shopu (na samom kraju novog podzemnog prolaza), Energy music shopu (TPC Kalča-prizemlje), pivnici Nemir (Obilićev Venac 35) i pivnici Ministarstvo (Vojvode Vuka 12) sve do dana koncerta.Cena ulaznice na dan koncerta iznosiće 800 dinara, ukoliko se ulaznice ne rasprodaju do tada. Broj karata je ograničen, a podsećamo da je prethodni koncert benda u istom prostoru bio rasprodat.


Rusija: SAD stvorile „rezervat za teroriste“ u Siriji - Sputnjik Srbija\n01:29 02 Jun 2020\n08:24 03.03.2018 (osveženo 08:44 03.03.2018) Preuzmite kraći link\nSAD koriste zonu koju kontrolišu na zapadu Sirije kao paravan za teroriste, izjavio je intervjuu za televiziju „Rusija 24“ zamenik ministra odbrane Rusije Aleksandar Fomin.\n„Ne može da nas ne uznemirava zona bezbednosti prečnika 55 kilometara u blizini naselja Tanf. To je na granici sa Irakom u zapadnom delu Sirije gde je, zapravo, stvoren rezervat za teroriste. Oni se ovde ponovo naoružavaju, pripremaju, sa ove lokacije izvode odgovarajuće napade. Sve to se dešava pod rukovodstvom snaga za specijalne operacije i drugih jedinica Sjedinjenih Američkih Država“, istakao je Fomin.\nOsim toga, Fomin je naveo da Sjedinjene Američke Države ne puštaju humanitarne konvoje u sirijski izbeglički kamp Rukban koji se nalazi u blizini Tanfa, zbog čega je tamo došlo do katastrofalne humanitarne situacije.\nKrajem novembra prošle godine ruski Centar za pomirenje zaraćenih strana u Siriji saopštio je da su SAD, nakon što su zatvorile zonu od 55 kilometara oko američke baze u sirijskom gradu Tanf, izolovale više od 50.000 ljudi kojima je potrebna humanitarna pomoć. Moskva je predložila Vašingtonu da zajedno obezbede isporuku pomoći izbeglicama. Koalicija na čelu sa Sjedinjenim Američkim Državama pristala je da pomogne, ali je saopštila da nije dobila potvrdu da su sirijske vlasti spremne da propuste konvoje.\nRusija upozorava Ameriku: Bez granatiranja Sirije\nteroristi, El Tanf, Sirija


Tip dana: Liverpul – Everton: Ko će do trijumfa u derbiju Liverpula? – Kladjenje.rs\nHomeTip DanaTip dana: Liverpul – Everton: Ko će do trijumfa u derbiju Liverpula?\n4 Decembra, 2019 Vlajko Tip Dana 0\nU sredu se nastavljaju mečevi vanrednog 15. kola engleske Premijer lige, a za vas smo ovog puta analizirali veliki gradski derbi koji je poznat pod nazivom Mersisajd, u kom će Liverpul na svom terenu dočekati ekipu Evertona.\nMeč između ove dve ekipe je zakazan za 21 čas i 15 minuta, i nema sumnje da nas očekuje pravi spektakl.\nLiverpul: Sezona iz snova!\nFudbaleri Liverpula su prošle sezone igrali zaista fantastično i sigurno je da je osvajanje Lige šampiona velika nagrada za ovu ekipu. Bio je to ujedno povod i za veliko slavlje jednih od najboljih navijača na svetu, ako ne i najboljih, ali je sigurno da oni još uvek željno iščekuju trofej u Premijer ligi, što je Jirgen Klop i obećao po preuzimanju kluba sa Enfilda.\nKako sada stvari stoje, ako se to ne desi ove godine, neće se desiti nikada. Naime, posle četrnaest odigrani kola izabranici Jirgena Klopa se nalaze na ubedljivom prvom mestu na tabeli uz čak osam bodova prednosti u odnosu na drugoplasirani Mančester Siti i Lester koji trenutno dele to drugo mesto, uz podatak da i “lisice” imaju meč manje u odnosu na Siti, i eventualnom pobedom u duelu protiv Votforda bi prišli “redsima” na samo pet bodova zaostatka što nije toliko puno ako uzmemo u ozbir da je do kraja šampionata ostalo još baš puno.\nBez sumnje, podatak koji najbolje opisuje to koliko dobro fudbaleri Liverpula igraju ove sezone je sasvim sigurno taj da su “redsi” do sada zabeležili sve pobede uz prvenstvu, uz samo jedan remi i to na gostovanju kod Mančester Junajteda kada je bilo 1:1. Na sve to, treba pomenuti i neverovatnu gol razliku izabranika Jirgena Klopa koja je u ovom trenutku 32 datih golova i samo 12 primljenih, što je svakako za svaku pohvalu.\nU prošlom kolu su “redsi” na svom terenu odigrali jedan ne baš najbolji meč u kom su uz dosta muke došli do pobede protiv Brajtona, a taj duel je završen rezultatom 2:1.\nKada je u pitanju Liga šampiona, Liverpul će u poslednjem kolu odlučivati o svom eventualnom prolasku u nokaut fazu kada gostuju kod Salcburga koji im je već napravio dosta problema u prvom meču ovih timova na Enfildu kada je bilo 4:3.\nEverton: Očekivali smo dosta više!\nKada se sve sabere i oduzme slobodno možemo reći da su fudbaleri Evertona za sada najneprijatnije iznenađenje u ovogodišnjem izdanju Premijer lige. Naime, “karamele” se u ovom trenutku nalaze mimo očekivanja tek na 17. mestu na tabeli i imaju samo dva boda viška u odnosu na ekipu koja će na kraju sezone ispasti u Čempionšip.\nMalo ko je očekivao da će Everton posle četrnaset odigrani kola imati samo četiri pobede, jer je to zaista premalo za ekipu koja je pre početka šampionata kao glavnu ambiciju imala plasman u Ligu Evrope, a ako se ukaže prilika možda čak i plasman u najkvalitetnije evropsko klupsko takmičenje – Ligu šampiona.\nIpak, od samog starta je bilo jasno da stvari ne idu onako kako su to čelni ljudi kluba planirali i po svemu sudeći će “karamele” u nastavku šampionata morati da se fokusiraju na opstanak u društvu najboljih, što opet neće biti nimalo lak zadatak jer je ove sezone možda i najjača konkurencija u Premijer ligi od kad se igra ovo takmičenje.\nU prošlom kolu su izabranici trenera Marka Silve pružili jednu izuzetno dobru partiju, ali su nažalost poraženi na gostovanju kod drugoplasiranog Lestera. Da stvari budu gore po “karamele”, Everton je prvi došao do vođstva u tom susretu, a Lester je postigao pobedonosni gol u trećem minutu sudijske nadoknade posle jedne situacije koja je nekoliko minuta pregledana u VAR-u. Pre svega toga je ekipa iz Liverpula doživela poraz i na svom terenu od Norviča, čime su samo potvrdili da im ništa ne polazi za rukom ove sezone.\nPoslednju pobedu su “karamele” ostvarile pre tri kola kada su na gostovanju kod Sautemptona odigrali jedan dosta dobar meč i slavili u derbiju začelja sa 1:2, a ne treba zaboraviti ni da je Everton pre tog susreta odigrao jedan izuzetno kvalitetan meč na svom terenu u kom su remizirali protiv Totenhema, a taj meč je završen rezultatom 1:1.\nKada je u pitanju derbi Mersisajd, ono što je karakteristično za ove mečeve u poslednje vreme je verovali ili ne mali broj golova. Naime, na tri poslednja susreta između ove dve ekipe iz Liverpula je pao samo jedan gol i to kada je Liverpul na svom terenu savladao Everton sa 1:0. U prethodna dva susreta na kojima je Everton bio domaćin nije bilo golova. Mišljenja smo da nikako ne bi trebalo da zanemarite statistiku kada su u pitanju ovakvi mečevi, pa vam iz tog razloga savetujemo da probate sa malim brojm golova, tačnije da odigrate igru 0-2 gola koju kladionica Meridianbet plaća sa fenomenalnom kvotom 2.44. Nema sumnje da su izabranici Jirgena Klopa veliki favoriti u ovom duelu pa vam iz tog razloga savetujemo da odigrate 1 koji kladionica Meridianbet plaća sa kvotom 1.40. Za kraj, savetujemo vam toplo da probate sa kombinacijom keca i malog broja golova i da probate sa kombinacijom 1&0-3 koju kladionica Meridianbet plaća sa fantastičnom kvotom 2.34.\nKONAČNO: Serija A se nastavlja, poznato i kada! Ko je glavni favorit za Skudeto?\n22 Aprila, 2020 Vlajko Vesti 0\nPoznato je da je koronavirus paralisao čitavu Evropu, a jedna od zemalja koja je svakako najviše pogođena ovim virusom je i Italija, međutim poslednji izveštaji sa Apenina nam pokazuju da virus i u ovoj zemlji […]\n1 Septembra, 2019 Vlajko Tip Dana 0\nVeć u drugom kolu italijanske Serije A nas očekuje veliki derbi Rima u kom će snage odmeriti dve ekipe koje silno žele plasman u Ligu šampiona naredne sezone, Lacio i Roma. Meč između ove dve […]


Bokseri Goše vredno treniraju pred start nove sezone\nPrvo takmičenje koje ih očekuje zakazano je za 27. februar\nBoks je sport koji u Palanci ima veoma dugu tradiciju, a da se ovaj sport omasovi i vrati publiku na bokserske priredbe svakako se brinu u boks klubu „Goša“. Posle niza uspeha koji su postigli u 2015. godini, bokseri „Goše“ vredno rade i pred početak nove sezone.\nNenad Dimitrijević, trener boks kluba „Goša“, rekao je da palanačke boksere prvi nastup očekuje 27. februara kada će se održati I kolo Druge savezne lige u Kragujevcu. Drugo kolo je već 6. marta, i na njima će se takmičiti bokseri u juniorskoj konkurenciji.\nŠto se tiče seniora, Milutin Stanković učestvuje na prestižnoj manifestaciji „Beogradski pobednik“ koja se održava u maju 2016. godine a njemu će se ove godine pridružiti jedan od najtalenovanijih boksera u zemlji Dušan Janjić.\nI u ovoj sezoni očekuje se da bokseri palanačkog kluba postignu još bolje rezultate, u odnosu na predhodnu, kada je od 94 kluba u Srbiji „Goša“ bila treći najbolji u zemlji, a na nivou Bokserskog saveza Beograda kome inače i pripada naš klub zauzeo je drugo mesto.


Gradonačelnik Južne Mitrovice: Strpljenju je došao kraj, ukloniti park sa mosta\nGradonačelnik Južne Mitrovice Agim Bahtiri izjavio je danas da je strpljenju došao kraj i da zato nova barikada na mostu na Ibru u vidu parka odmah mora da se ukloni.\n"Strpljenju je došao kraj, ova barikada treba danas da se skine, ako ne, onda ćemo videti sutra", rekao je Bahtiri nakon što je prošetao do sredine mosta i žardinjera, a prenosi RTK.\nNa mostu na Ibru primentne su tenzije, jer mnogi iz južnog dela grada žele da prođu u severni deo, dok ih policija iz južne stanice grada poziva da se vrati kako se ne bi stvarale tenzije.\nNa mostu se primećuju pojačane snage policije Kosova iz južne i severne policijske stanice.\nU međuvremenu reagovao je i bivši gradonačelnik opštine južna Mitrovica Avni Kastrati, koji je i pored nezadovoljstva zbog barikade ocenio da današnje ponašanje Bahtirija nepromišljeno i samo doprinosi daljem zahlađenju odnosa.\nKastrati je ocenio da Batirijev stav ne pomaže prevazilaženju sadašnjeg stanja.\nBivši gradonačelnik je ocenio da rešenje treba tražiti u primeni kosovskih zakona, pošto most nije mesto za park već za kretanje ljudi.\nOni koji su to učinili (postavili barikade) će shvatiti da su napravili velilu grešku, izjavio je Kastrati za elektronske novine Expres.


08-08-2019 19:02 Srbija Politika\nUz prisustvo predstavnika vlasti Republike Srpske i Kancelarije za Kosovo i Metohiju Vlade Srbije, u Han Pijesku je danas otvorena sportska hala koja nosi ime južne srpske pokrajine i svedoči, kako je poručeno na svečanosti, o srpskoj slozi, ljubavi i solidarnosti.\n- To što ste ovu sportsku salu nazvali Kosovo i Metohija je mali znak solidarnosti, ali našem narodu na Kosmetu to mnogo znači. Znaju naši ljudi na KiM da nisu sami i da njihovu borbu za slobodu najbolje razumete vi koji živite ovde u RS. Često našim ljudima na KiM i sam kažem da od vas iz RS najbolje mogu da nauče kako se sloboda voli i čuva - rekao je Jović.\n- Hvala vam svima još jednom na tome što se, i pored sopstvene muke, nesebično borite da sačuvamo naš narod na KiM, i posebno hvala Miloradu Dodiku, jer zahvaljujući njegovom jasnom protivljenju BiH nije i neće priznati jednostrano proglašenu nezavisnost Kosova - rekao je Jović.\n- Ovo je poruka našem narodu na KiM koliko je celoj RS stalo, i sve je ovo nastalo iz jednog projekta našeg odbora da spojimo decu sa KiM i iz RS - kazao je Arlov.\nBrnabić planira integraciju Srbije, Albanije i BiH? Više o tome OVDE.


Sutra završava sezona grijanja Banjaluka.com\nSutra završava sezona grijanja\nObjavljeno: 14. 4. 2012\nSezona grijanja u Banjaluci zvanično će biti završena sutra, ali će ukoliko i poslije temperatura bude ispod 12 stepeni Celuzijusovih isporuka toplotne energije biti nastavljena, najkasnije do 1. maja, saopšteno je Srni iz preduzeća “Toplana”.\nU “Toplani” ističu da je ova zima bila jedna od najhladnijih u posljednjih pet godina, i da je temperatura često bila ispod nule, zbog čega je toplotna energija isporučivana i noću.\n“Uz maksimalne napore svih zaposlenih uspjeli smo da ovu sezonu uspješno privedemo kraju, iako je bilo tehničkih problema. Tu prije svega mislimo na dotrajalost vrelovodne mreže koja je stara 35 godina”, saopšteno je iz “Toplane” i dodato da su u ovoj sezoni grijanja sva postrojenja radila bez zastoja, zahvaljujući stručnosti i angažovanosti tehničkih ekipa.\nIstičući da “Toplana” grije 22.000 stanova i 1.500 poslovnih prostora, u saopštenju se dodaje da je primljeno oko 1.100 prigovora ili četiri do pet odsto na kvalitet grijanja, od kojih se polovina odnosi na probleme sa neispravnim kućnim instalacijama, za šta su odgovorni vlasnici stanova ili poslovnih prostora, koji po završetku sezone treba da otklone kvarove i osposobe ih za narednu sezonu.\nNajviše primjedbi na slabiji kvalitet grijanja ove godine bio je od građana iz naselja Sime Matavulja i Starčevica koja se toplotnom energijom napajaju sa dotrajalog magistralnog vrelovoda “Vrbas”, zbog čega je dolazilo do nešto lošijeg grijanja u ovim dijelovima grada iako je iz centralnog sistema kretala ujednačena energija prema svim naseljima.\nIz “Toplane” navode da će u svim stanovim u kojima je izmjerena niža temperatura od dozvoljene odobriti bonifikaciju. Uprava preduzeća razmotriće prijedlog da u ulicama iz kojih je došlo najviše prigovora u toku sezona bude odobrena bonifikacija za sve stanare, bez obzira da li su tehničke ekipe “Toplane” uspjele izmjeriti temperaturu ili ne.\n“Razumijemo probleme građana i zbog toga ćemo učiniti maksimalne napore kako bi im, u skladu sa OT uslovima, umanjili račune, jer su imali nešto lošiji kvalitet grijanja nego u ostatku grada. Trudićemo se da do sljedeće sezone grijanja, u okviru realnih finansijskih mogućnosti, otkonila kvarove koji dovode do pada kvaliteta isporuke toplotne energije kako bi svi naši potrošači imali kvalitetno grijanje u svojim stanovima”, ističe se u saopštenju “Toplane”.\n“Toplana” će po završetku sezone grijanja početi redovni godišnji remont kvarova koji su uočeni tokom zime, te je iz ovog preduzeća apelovano na vlasnike stanova i privatnih radnji da obave remonte svojih instalacija kako bi što spremnije dočekali sljedeću sezonu.


Republikanci bi priznali poraz, ali – Top vesti\nRepublikanci bi priznali poraz, ali\nod Petar od 14. studenoga 2020.\nAmerički izborni zvaničnici odbacili navode o izbornim prevarama\nGlasanje za novog predsednika Sjedinjenih Država 3. novembra bilo je „najsigurnije u američkoj istoriji“, saopštili su američki izborni zvaničnici, čime su odbacili navode aktuelnog šefa države Donalda Trampa o izbornim prevarama.\n0Piše: I. Š. M. 13. novembra 2020. 19.23 Izmenjeno: 19.25\n„Nema dokaza da je bilo koji sistem glasanja obrisao ili izgubio glasove, promenio glasove ili da je na bilo koji način ugrožen sistem glasanja“, stoji u saopštenju vladinih izbornih predstavnika.\nTramp je tvrdio da je „obrisano“ 2,7 miliona njegovih glasova.\nOn nije priznao pobedu Džozefa Bajdena, koga su još prošlog vikenda sve glavne medijske kuće u SAD „proglasile“ novim predsednikom na osnovu projekcije glasova.\nTramp je od tada krenuo u pravosudnu bitku u ključnim državama, gde je podneo tužbe na osnovu navoda o „široko rasprostranjenim izbornim prevarama“.\nDanašnje saopštenje izborne komsiije označava, ocenjuje se, pobijanje tih tvrdnji o izbornim neregularnostima, piše Bi-Bi-Si.\nZajedničko saopštenje potpisao je Koordinacioni savet vlade SAD za izbornu infrastrukturu koji čine visoki zvaničnici Odseka za nacionalnu bezbednost i američka izborna komisija, kao i zvaničnici na nivou američkih država koji nadgledaju izbore i predstavnici industrije glasačkih mašina.\n„Izbori 3. novembra bili su najsigurniji u američkoj istoriji. Trenutno, širom zemlje, izborni zvaničnici preispituju i dvostruko proveravaju čitav izborni proces pre objave konačnih rezultata“, stoji u saopštenju koje je istaknuto i na sajtu cisa.gov (CISA – Agencija za sajber-bezbednost i sigurnost infrastrukture, koja je deo Odeljenja za nacionalnu bezbednost).\nKako stoji, „iako znamo da je bilo mnogo neosnovanih tvrdnji i prilika za pogrešne informacije o našem izbornom procesu, uveravamo vas da možete imati najveće poverenje u bezbednost i integritet naših izbora“.\n„Kada imate pitanja, obratite se izbornim zvaničnicima kao glasu od poverenja koji nadgleda izbore“, navodi se u saopštenju.\nŠef CISA Kristofer Krebs je u četvrtak objavio saopštenje stručnjaka za izborne zakone u kojem se navodi: „Molim vas, nemojte ponovo da objavljujete neutemeljene tvrdnje o biračkim mašinama, čak i ako ih iznosi predsednik“.\nPomoćnik direktora CISA Brajan Ver podneo je ostavku u četvrtak, pošto je Bela kuća to zatražila ranije ove nedelje, prenosi Rojters.\nTakođe, kako navodi ova agencija, i Krebs očekuje otkaz.\nNekoliko sati ranije, Tramp je na Tviteru objavio da je softver za glasanje koji se koristi u 28 država „izbrisao“ milione njegovih glasova.\nBi-Bi-Si prenosi da su ti navodi verovatno potekli od krajnje desnih mreža kao što su „Breitbart“ i „One America News Network“.\nU međuvremenu, sve veći broj republikanaca podržava pozive da se izabranom predsedniku Bajdenu dostavljaju svakodnevne obaveštajne informacije.\nSenator Lindzi Grejem, Trampov saveznik, jedan je od onih koji tvrde da bi Bajden trebalo da počne da dobija „tajni predsednički memorandum“, kao što je to uobičajeno kod dolazećih predsednika.\nRepublikanski senatori Čak Grasli, Džon Kornin i Džon Tjun se slažu sa tim, dok lider manjine u Predstavničkom domu Kevin Mekarti navodi da Bajden „trenutno nije predsednik“, te da bi trebalo sačekati.\nIzmeđu 10 i 20 republikanaca u Kongresu, piše Si-Bi-Es, čestitalo je Bajdenu ili prihvatilo da je vreme za promenu vlasti.\nAli većina tek treba da prizna njegovu.\nDemokrata i bivši predsednik Barak Obama, sa druge strane, tvrdi da uticajni republikanci „podrivaju demokratiju“ slažući se sa tvrdnjama Trampa o izbornoj prevari.\nPredsednica Predstavničkog doma Nensi Pelosi kaže da ovaj „apsurdni cirkus“ znači da je pandemija kovida-19 zanemarena.\nDemokratski senator Kris Kuns u izjavi za Si-En-En tvrdi da su neki republikanci tražili da u njihovo ime čestita Bajdenu jer, kako ukazuje, „nisu u stanju da to učine javno“.\nLider senatske manjine, demokrata Čak Šumer rekao je da republikanski političari „namerno bacaju sumnju na izbore“ iz jednog jedinog razloga – „straha od Donalda Trampa“.\nNovinari koji prate dešavanja na Kapitol Hilu kažu da su republikanski zastupnici uznemireni da ne dođe do otuđenja Trampove baze.\nUticajne ličnosti u Republikanskoj stranci, kako se navodi, nadaju da će Tramp pomoći u kampanji za dva mesta u Senatu u januaru u Džordžiji, koji će odlučiti da li će republikanci zadržati kontrolu u tom domu Kongresa.\nBajden je u prednosti u odnosu na Trampa sa 5,3 miliona glasova i znatno više osvojenih elektorskih glasova od praga od 270 glasova nužnih za pobedu.\nPojedini izveštaji ukazuju da je Tramp navodno svom krugu pirjatelja kazao da želi da osnuje kompaniju za digitalne medije kako bi preuzeo konzervativnu mrežu Foks Njuz, jer sada oseća da mu nedostaje puna podrška te mreže.\nPrema navodima Si-Bi-Es-a, Tramp takođe otvoreno razmatra kandidaturu za izbore 2024, kada bi, kako se navodi, vratio izgubljeni mandat.\nBajdenu čestitke iz Kine\nPeking – Kina je juče čestitala izabranom predsedniku SAD Džozefu Bajdenu na pobedi na predsedničkim izborima, prenosi AP. „Poštujemo izbor američkog naroda“, rekao je portparol kineskog ministarstva spoljnih poslova Vang Venbin. „Čestitamo Džou Bajdenu i Kamali Harris“, rekao je Vang. Rusija, međutim, kako se navodi, čeka zvanične rezultate. Bajden je u četvrtak razgovarao telefonom sa poglavarom Rimokatoličke crkve papom Franjom, koji je dao svoje „blagoslove i čestitke“.\nDonald Tramp, Izbori, Republikanska partija, SAD, Sjedinjene Američke DržaveVašington\nPrethodna objava Namirnice za bolju koncentraciju\nSljedeća objava U Francuskoj mere dale rezultate


Istraživanja o otvorenosti budžeta pokazuje da je u Bosni i Hercegovini najotvoreniji budžet Distrikta Brčko | CPI Fondacija\nSarajevo, 29. februar 2016.\nFondacija Centar za zastupanje građanskih interesa (Fondacija CPI) je na danas održanoj konferenciji za medije predstavila rezultate Istraživanja otvorenosti budžeta entiteta, Distrikta Brčko i kantona u Federaciji Bosne i Hercegovine.\nIstraživanje o otvorenosti budžeta u saradnji sa organizacijom International Budget Partnership, po jedinstvenoj metodologiji provode ekspertne organizacije i organizacije civilnog društva u više od stotinu zemalja svijeta, a u Bosni i Hercegovini ga provodi Fondacija CPI. Rezultate istraživanja za nivo države Bosne i Hercegovine Fondacija CPI je objavila u septembru i predstavila u Parlamentu Bosne i Hercegovine u oktobru 2015. godine. Bosna i Hercegovina je prema rezultatima ovog istraživanja ostvarila pad na 43 poena u odnosu na 50 osvojenih u istraživanju iz 2012. godine.\nImajući u vidu političko uređenje BiH, Fondacija CPI koristeći istu metodologiju provela je Istraživanje o otvorenosti budžeta za nivo entiteta, kantona i Distrikta Brčko, sa namjerom da utvrdi i uporedi rezultate otvorenosti budžeta nižih nivoa vlasti koji su po svom sadržaju značajniji za građane i građanke Bosne i Hercegovine.\n„Distrikt Brčko sa generalnim skorom od 53 od maksimalno 100 poena, imao je najbolji rezultat u poređenju sa svim drugim nivoima vlasti u Bosni i Hercegovini i ujedno ostvario najveći napredak u odnosu na prethodno istraživanje iz 2012. godine kada je osvojio 41 poen. Prema rangiranju International Budget Partnershipa spada u red onih čiji budžetski proces je ograničeno otvoren prema građanima. U istu skupinu, od 41 do 60 indeksnih poena, spadaju Kanton Sarajevo, Federacija BiH, Zeničko-dobojski kanton, Hercegovačko-neretvanski kanton, te Tuzlanski kanton“, izjavila je Mirjana Sirćo menadžerica projekta Fondacije CPI.\nIstraživanje otvorenosti budžeta za nivo entiteta, Distrikta Brčko i kantona u Federaciji Bosne i Hercegovine, realizirano je u okviru projekta „Od javne informacije do aktivnog građanstva“ koji je finansijski podržan od strane Fonda otvoreno društvo Bosne i Hercegovine.


Sedmična konferencija za štampu - 1. mart 2012. | Međunarodni krivični sud za bivšu Jugoslaviju\nSedmična konferencija za štampu - 1. mart 2012.\nSudija Khalida Rachid Khan iz Pakistana juče je položila zakletvu kao novi stalni sudija MKSJ. Imenovana je u Žalbeno veće. Sudija Khan je bivša predsednica Međunarodnog krivičnog suda za Ruandu, a na toj dužnosti je bila do 1. marta 2012. Biografija sudije Khan biće uskoro dostupna na vebsajtu Međunarodnog suda. Sa imenovanjem sudije Khan ukupan broj stalnih sudija MKSJ je 17.\nIznošenje završne reči tužilaštva na suđenju Vojislavu Šešelju je u toku i traje od ponedeljka popodne, i biće nastavljeno danas popodne u 14:15 u sudnici III. Iznošenje Šešeljeve završne reči je zakazano za sledeći ponedeljak, 12. mart, počevši od 14:15 časova, do četvrtka pre podne, takođe u sudnici III. Novinari koji planiraju da prate iznošenje Šešeljeve završne reči treba da stupe u kontakt sa Službom za medije do petka popodne kako bi potvrdili svoje prisustvo.\nStatusna konferencija u žalbenom postupku protiv Momčila Perišića održaće se danas popodne u 15:00 časova u sudnici III. Ovo je prva statusna konferencija u ovom predmetu od 6. septembra 2011. godine kada je Perišić, načelnik Generalštaba i najviši oficir Vojske Jugoslavije protiv kojeg je Međunarodni sud do sada podigao optužnicu, osuđen na 27 godina zatvora za zločine počinjene u Bosni i Hercegovini i Hrvatskoj.\nStatusna konferencija u drugom postupku protiv Vojislava Šešelja zbog nepoštovanja suda koji je pred Žalbenim većem održaće se u petak, u 10:00 časova u sudnici I. Šešelj je 31. oktobra 2011. osuđen na 18 meseci zatvora zbog obelodanjivanja poverljivih podataka koji se odnose na zaštićene svedoke u knjizi čiji je autor.\nPostupci na suđenjima Radovanu Karadžiću, kao i Mići Stanišiću i Stojanu Župljaninu, te Jovici Stanišiću i Franku Simatoviću nastavljaju se ove i naredne sedmice prema rasporedu.\nNa suđenju Karadžiću, Pretresno veće trenutno sluša svedočenje Roberta Đurđevića, koji se tokom rata više puta sastao s optuženim i drugim političkim i vojnim vođama Republike Srpske.\nNa suđenju Stanišiću i Simatoviću, svedok odbrane Petar Đukić nastavlja svoje juče započeto svedočenje. On je bio oficir Jugoslovenske narodne armije u Bosanskom Šamcu, a kasnije glavni inspektor policije Republike Srpske Krajine.\nNa suđenju Stanišiću i Župljaninu, Veće trenutno sluša svedočenje trećeg i poslednjeg svedoka kojeg je pozvalo veće, Tomislava Kovača, bivšeg visokog zvaničnika Ministarstva unutrašnjih poslova Republike Srpske.\nOsvrnuću se i na nedavne outreach aktivnosti:\nGrupa monitora suđenja za ratne zločine i novinara iz Hrvatske od ponedeljka je u petodnevnoj studijskoj poseti Međunarodnom sudu. Ovu posetu su organizovali Outreach program Međunarodnog suda i hrvatska nevladina organizacija Documenta, u sklopu dugoročnog rada s lokalnim zajednicama koji ima za cilj da podstakne prihvatanje i utvrđivanje činjenica o ratu u bivšoj Jugoslaviji. Ova poseta je deo napora Outreach programa Međunarodnog suda da pre okončanja svog mandata svoj rad i dostignuća učini pristupačnijim i razumljivijim.\nŽelela bih da vam skrenem pažnju na novu seriju prezentacija u srednjim školama na Kosovu koja je pokrenuta u ponedeljak. Ovo je četvrta serija prezentacija u srednjim školama koja se sprovodi na Kosovu poslednjih godina i predstavlja deo regionalnog projekta koji ima za cilj da pomogne proces pomirenja u regionu podstičući mlade da razviju aktivan interes za pitanja pravde, mehanizama tranzicione pravde, društvenog oporavka nakon sukoba i misiju MKSJ. Slične prezentacije se održavaju u Bosni i Hercegovini, a nadamo se da će uskoro početi i u Hrvatskoj i Srbiji.\nNa kraju, želela bih da vas podsetim na događaj koji će se odigrati sutra na Međunarodnom sudu povodom proslave međunarodnog dana žena, na kojem će gostujući govornik biti Kathryn Bolkovac, autor knjige "The Whistleblower: Sex Trafficking, Military Contractors, and One Woman's Fight for Justice" (Potkazivač: trgovina ljudima, privatna vojska i borba jedne žene za pravdu) koja je poslužila kao inspiracija za film “Glas istine” (The Whistleblower). Novinari koji žele da prisustvuju ovom događaju treba da obaveste službu za medije.\nTužilac Serge Brammertz danas je u Berlinu na poziv Komiteta za evropska pitanja Nemačke skupštine.\nOn će komitet obavestiti o radu Tužilaštva i Međunarodnog suda, napretku načinjenom u prvostepenim i drugostepenim postupcima i saradnji država na području bivše Jugoslavije. Tužilac će posebno govoriti o krivičnom gonjenju za ratne zločine u BiH, Hrvatskoj i Srbiji.\nTužilac će se takođe sastati s visokim zvaničnicima iz kabineta nemačke kancelarke i Ministarstva spoljnih poslova.


Votka od milion dolara ukradena u Kopenhagenu (foto) - 03.01.2018, Sputnik Srbija\nU Kopenhagenu je od kolekcionara pića Briana Ingberga ukradena boca votke u vrednosti 1,3 miliona dolara. 03.01.2018, Sputnik Srbija\n20:01 03.01.2018 (Osveženo: 21:24 03.01.2018)\n© Sputnik / Igor ZaremboPosetitelь c butыlkoй vodki v odnom iz magazinov v Kaliningrade\n10 Decembar 2017, 19:40\n„U očaju sam. Ova boca je bila biser moje kolekcije. Od 1,2 hiljade mojih boca votki ova je bila potpuno posebna“, priznao je Ingberg televiziji TV-2.\nNavodi se da se boca pojavila u američkoj seriji „Kuća od karata“. U jednoj od scena ruski predsednik Petrov je gostio ekskluzivnom votkom junaka Kevina Spejsija — predsednika SAD Frenka Andervuda.


Kinezi preuzimaju najveću fabriku čipova u Britaniji - 100 Najvećih u Srbiji\nJul 6, 2021 | Novosti\nKompanija u kineskom vlasništvu Nexperia, koja se bavi proizvodnjom poluprovodnika, treba da preuzme sledeće sedmice Newport Wafer Fab (NWF), najvećeg proizvođača čipova u Velikoj Britaniji, za oko 87 miliona dolara, izveštava CNBC pozivajući se na neimenovane dobro obaveštene izvore.\nIz Nexperie, holandske firme koja je u stoprocentnom vlasništvu kineskog Wingtech Technologiesa, rekli su za američku tv stanicu da su pregovori o akviziciji u toku.\nFabrika za proizvodnju čipova NWF iz Njuporta, u Južnom Velsu, osnovana 1982. godine, u privatnom je vlasništvu i jedan od malobrojnih proizvođača poluprovodnika u Velikoj Britaniji, prenosi BiznisInfo.ba.\nNexperia bi trebalo da objavi preuzimanje već u ponedeljak ili utorak, rekli su izvori CNBC-a.\n“U konstruktivnim smo pregovorima sa upravom NWF-a i velškom vladom o budućnosti fabrike. Ne možemo dalje da komentarišemo dok ne završimo pregovore”, rekao je portparol Nexperie.\nIz NWF-a i Wingtech Technologiesa nisu odmah odgovorili na zahtev CNBC-a za komentarom.\nDo pregovora dolazi u vreme globalne nestašice čipova, zbog koje brojne zemlje nastoje da postanu nezavisnije kada je u pitanju proizvodnja poluprovodnika. Čipovi se danas najvećim delom proizvode u Aziji, pri čemu su tajvanski TSMC, južnokorejski Samsung i kineski SMIC među najvećim proizvođačima na svetu.\nTom Tugendhat, šef istraživačkog tim britanske vlade za Kinu i predsednik Odbora za spoljne poslove, naveo je u pismu upućenom u junu Kvasiju Kvartengu, ministru za poslovni sektor u Ujedinjenom Kraljevstvu, da je zabrinut zbog potencijalnog preuzimanja NWF-a.\n“Moram ponovo da naglasim da to što kineski entitet preuzima vodeći pogon u Ujedinjenom Kraljevstvu za razvoj i preradu silicijuma od 200 mm i za tehnologije poluprovodnika, po mom mišljenju, predstavlja značajnu ekonomsku i nacionalnu bezbednosnu pretnju”, naveo je Tugendhat, dodaje se u prilogu američke tv stanice.


Radio România Internaţional/ Vesti/ 20.07.2019.\nFrancuska će podržati Lauru Kodrucu Kjoveši za funkciju šefa Evropskog Tužilaštva- javlja Predsednička administracija u Bukureštu.\nPredsednik Francuske Emanuel Makron je tokom jučerašnjeg telefonskog razgovora sa šefom rumunske države Klausom Johanisom najavio da će povući kandidaturu Žana-Fransoa Bonera i podržati Lauru Kodrucu Kjoveši za funkciju šefa Evropskog Tužilaštva- javlja Predsednička administracija u Bukureštu. Prethodno je Evropski parlament ponovio podršku bivšoj šefici Nacionalne antikorupcijske direkcije (DNA) Lauri Kjoveši za funckiju evropskog glavnog tužioca. Predsednik Evropskog parlamenta David Sassoli istakao je da je od suštinskog značaja da istrage i kažnjavanje krivičnih dela počinjenih protiv budžeta Evropske unije, kao što su zloupotreba ili korupcija, budu pokrenute što brže moguće. Podsećamo da je ovog proleća Evropski parlament odlučio da za funkciju evropskog glavnog tužioca podrži Lauru Kodrucu Kjoveši, ali je Savet Evropske unije preferisao francuza Žana-Fransoa Bonera. Više rundi pregovora izmedju delegacija dveju ustanova završeno je bez ikakvih rezultata. Prema pravilniku o funkcionisanju budućeg Evropskog Tužilaštva, Parlament i Savet moraju da zajedničkim dogovorom imenuju evropskog tužioca za sedmogodišnji mandat, koji ne može biti obnovljen.\nRumunski državni sekretar Marija Magdalena Grigore je, za vreme posete Sjedinjenim Američkim Državama, imala bilateralne razgovore sa visokim funkcionerima Organizacije Ujedinjenih Nacija. Prema kominikeu ministarstva inostranih poslova u Bukureštu, zvaničnici su razgovarali o mogućnostima ispunjenja ciljeva trajnog razvoja, konekciji u oblasti saobraćaja, saradnji izmedju Rumunije i Programa Ujedinjenih Nacija za razvoj, doprinosu Rumunije operacijama za očuvanje mira, medjunarodnoj humanitarnoj asistenciji i evolucijama na svetskom ekonomskom planu. Marija Grigore je naglasila značaj Organizacije Ujedinjenih Nacija u aktuelnom svetskom kontekstu i njenu posebnu važnost za multilateralizam. Rumunska zvaničnica je, istovremeno, istakla progrese Rumunije u svojstvu emergentnog donatora, zabeležene kako u oblasti zvanične asistencije za razvoj, tako i u domenu humanitarne asistencije. Podsećamo da je Marija Grigore učestvovala prethodno, u Vašingtonu, na ministarskoj konferenciji o promovisanju verske slobode, u organizaciji Stejt Departmenta Sjedinjenih Američkih Država.\nDelegacija rumunskog Ministrarstva za Poslovnu klimu, Trgovinu i Poslodavstvo boravi do 26. jula u Japanu, sa ciljem privlačenja investitora na rumunsko tržište. Prema kominikeu resornog ministarstva, rumunski zvaničnici će imati razgovore sa kolegama u Osaki, Kobeu, Kjotu i Tokiju, sa zvaničnicima japanskih vladinih institucija i predstavnicima poslovne i bankarske sredine o novim mogućnostima poslovanja usled stupanja na snagu, početkom tekuće godine, Sporazuma o Ekonomskom partnerstvu Evropska unija-Japan. Predvidjeni su i razgovori sa predstavnicima značajnih japanskih kompanija o identifikaciji i valorizaciji trgovinskih projekata i investicija od zajedničkog interesa. Prošle godine, obim bilateralnih trgovinskih razmena iznosio je 710 miliona dolara.\n11. Festival filma i Istorija nastavlja se u gradu Rašnov, u centralnom delu Rumunije. Do 28. jula, na novim prostorijama uredjenim u centru grada, biće prikazani filmovi i održane pozorišne predstave, kao i koncerti barokne i rok muzike. Za vreme festivala organizuju se debate o decembarskoj revoluciji 1989. godine, ekonomskoj slobodi, muzici slobode, postignutoj i izgubljenoj slobodi, kinematografiji i slobodi. Razgovori će se odnositi i na rumunsku migraciju, budućnost Evrope posle Bregzita, digitalizaciju društva, manjine i biće obeležene 50.godišnjica od prvog sletanja na Mesec i 70. godišnjica osnivanja NATO-a. U okviru ovogodišnjeg Festivala filma i istorija u Rašnovu organizovana je i Letnja škola, u kojoj učestvuju studenti i gimnazijalci iz Rumunije i susedne Republike Moldavije.\nNa 15 Letnjem olimpijskom festivalu Evropske omladine, koji se odvija od 21. do 27. jula u Bakuu, u Azerbejdžanu, Rumuniju će predstaviti 103 sportiste starosti od 14 do 18 godina. Naši predstavnici će se takmičiti u osam od 10 sportova festivala.


Dosta kiše i hladnih dana: U drugoj polovini oktobra potpuni preokret!\nPolako, još nije vreme za sređivanje ormara i odlaganje letnje garderobe\n08.10.2016. - 14:03h 10:38h Izvor: Kristina Vidić\n"Smrzavaćemo se sve do 20. oktobra, ali nakon toga sledi veoma toplo, gotovo prolećno vreme", kaže meteorolog Đorđe Đurić.\nPočetkom nedelje zadržaće se slično vreme, oblačno sa kišom, ali dobra vest je da neće biti nikakvih ekstremnih pojava, kao što su oluje ili jaki vetrovi. Maksimalna dnevna temperatura od ponedeljka do srede biće između 10 i 15 stepeni, a u sredu posle podne očekuje nas kratkotrajan prestanak padavina.\nU drugom delu sedmice, dakle od četvrtka, ponovo nas očekuje jako naoblačenje sa kišom, dok će u petak i za vikend biti uglavnom suvo i veoma hladno vreme, tek ponegde će biti uslova za padavine. Maksimalne dnevne temperature će se kretati od 7 do 12 stepeni, jutra će biti sveža uz moguću pojavu mraza i temperaturu od oko 5 stepeni u većem delu zemlje.\nOd 20. oktobra očekuje nas dosta toplije i suvo vreme sa maksimalnim temperaturama od 15 do čak 20 stepeni. Dakle, ponovo ćemo uživati u lepom vremenu i suncu. Vreme u Beogradu će u oktobru biti slično kao i u ostatku zemlje sa dnevnim i jutarnjim temperaturama bez većih odstupanja.


„Umetnost i vlast- pejzaži iz zbirke Josipa Broza Tita“ u MSU RS – mojKontakt portal – Radio Televizija Kontakt\n„Umetnost i vlast- pejzaži iz zbirke Josipa Broza Tita“ u MSU RS\nU Muzeju savremene umjetnosti Republike Srpske u četvrtak 27. avgusta u 20 časova biće otvorena izložba „Umetnost i vlast- pejzaži iz zbirke Josipa Broza Tita“.\nIzložbu Umetnost i vlast autorke Ane Panić, kustoskinje Muzeja istorije Jugoslavije čine odabrani pejzaži iz zbirke Josipa Broza – 47 slika i 11 grafika Nadežde Petrović, Save Šumanovića, Petra Dobrovića, Petra Lubardrde, Milana Milovanovića, Peđe Milosavljevića, Mila Milunovića, Đorđa Andrejevića – Kuna, Stojana Aralice, Bete Vukanović, Ivana Grohara, Gabrijela Jurkića i drugih.\nIzloženi radovi ilustruju tokove jugoslovenske umjetnosti, ali posmatrani sa drugog aspekta, oni su odraz ideologije vlasti. Nisu samo nevini prikazi prirode i gradova, već imaju jasnu političko–propagandnu ulogu, kao slika novog društva i istorijska potvrda nove Jugoslavije. Dio izložbe čine i pejzaži koji su planski prezentovali pažljivo odabrane momente iz rane biografije Josipa Broza Tita i time učestvovali u građenju njegovog kulta koji je bio jedan od legitimacijskih osnova režima.\nPored likovnih prikaza Titovog rodnog kraja koje su ovjekovječili poznati jugoslovenski umjetnici poput Stojana Aralice, Josipa Generalića i Vilima Svečnjaka na banjalučkoj izložbi biće predstavljene makete kuća u kojima je u različitim periodima života Broz živio ili boravio.\nSastavni dio izložbe su i video radovi „Plodovi naše zemlje“ i „Uokvirivanje prostora“ Jasmine Cibic, slovenačke umjetnice, nastali 2012. i 2013. godine u okviru projekta Za našu ekonomiju i kulturu/ For Our Economy and Culture na 55. Venecijanskom bijenalu, a koji se uklapaju u novo čitanje pejzaža i pokazuju kako figurativne slike, pored onoga što je predstavljeno na njima, prenose i mnoge druge poruke, u ovom slučaju ideološke.\nVremenski okvir u kome su nastali pejzaži poklanjani Josipu Brozu Titu čini osam decenija 20. vijeka: od Proleća Ivana Grohara iz 1903. godine pa sve do poslednjih poklonjenih djela Peđe Milosavljevića i Vasilija Jordana.\nIzložba se realizuje u saradnji sa Muzejom istorije Jugoslavije (Beograd) i Galerijom Matice srpske (Novi Sad) i biće otvorena do 16. oktobra 2015. godine.\nKustos izložbe je Ana Panić, kustoskinja Muzeja istorije Jugoslavije, kordinator projekta Mladen Banjac, kustos MSURS-a.\nBanjalučanin osumnjičen za lažne dojave o bombama u noćnim klubovima


С. Адамовић: Брисел подржава протесте јер чешка власт није по вољи ЕУ коминтерне - Нови Стандард\nS. Adamović: Brisel podržava proteste jer češka vlast nije po volji EU kominterne\n25.06.2019. 11:23 16.07.2020.\n„Očito je da se Briselu ne dopada to što je premijer Babiš u ovom momentu čovek koji odlučno vodi Češku“, navodi on\nDemonstranti su došli u Prag iz svih delova Češke Republike, a tamošnji mediji su ocenili da je to verovatno jedan od najvećih protesta od pada komunizma 1989. godine. Pored ostavke aktuelnog premijera, kog demonstranti smatraju pretnjom za demokratiju i pravni sistem u zemlji, zatražena je i ostavka ministarke pravde.\nČeška policija je još u aprilu predložila podizanje optužnice protiv preduzetnika i milijardera Babiša zbog navodne pronevere novca iz evropskih fondova iskorišćenih za izgradnju hotela i konferencijskog centra izvan Praga. U nedavno objavljenom nacrtu revizorskog izveštaja Evropske komisije piše da je Babiš u sukobu interesa, jer kao premijer još ima uticaj na funkcionisanje njegove firme „Agrofert” i na korišćenje novca EU.\nIstoričar i politički analitičar Saša Adamović za Sputnjik ističe da je u ovom trenutku teško proceniti da li ovi protesti mogu da ugroze Vladu Andreja Babiša, ali da nije slučajno što je češki premijer ocenio da nacrt izveštaja EK predstavlja napad na celu Češku Republiku, a ne na njega lično.\n„Očito je da se Briselu ne dopada to što je premijer Babiš u ovom momentu čovek koji odlučno vodi Češku. On je u glavnim medijima obeležen kao populista, a čim nekoga tako obeležite to znači da je reč o čoveku koji, pre svega, vodi računa o nacionalnim interesima svoje države. Tako je i u ovom slučaju, jer je premijer Babiš ne samo pobedio na sasvim regularnim i demokratskim izborima u Češkoj, nego je nedavno pobedio i na izborima za Evropski parlament i očito je da je on za većinu Čeha sasvim prihvatljiv. Međutim, takođe je očigledno da on sa svojom politikom nije prihvatljiv za Brisel“, primećuje Adamović.\nKako kaže Adamović, bez obzira na to što je Babiš deo liberalne grupacije u Evropskom parlamentu, očigledno je da se on zbog nekih svojih stavova, koji se pre svega odnose na suverenitet Češke, ali i zbog svog antimigrantskog stava, ne uklapa u globalističku agendu do kojoj je Briselu i te kako stalo. Zato, napominje Adamović, i nije iznenađenje što su protiv njega pokrenuti protesti.\n„Ponavlja se matrica kada su u pitanju vlasti koje se ne uklapaju u politički program EU. Onda su, u tom smislu, česti protesti protiv takvih vlasti koje nisu, uslovno rečeno, politički korektne. Takođe, nije ni čudo što iza tih protesta zapravo ne stoje opozicione političke stranke, već se sve to odvija preko protesta koji organizuju takozvane nevladine organizacije, baš kao što je organizacija koja zapravo vodi glavnu reč kada su u pitanju protesti protiv češkog premijera“, objašnjava Adamović.\n„Očito da će briselska nomenklatura, bar ona koja je u prethodnih pet godina bila i te kako antiruski opredeljena, Babišu između ostalog zameriti i to što ima jedan drugačiji odnos prema Rusiji, mnogo objektivniji i mnogo realniji, kao uostalom i predsednik Zeman. I to je nešto što mu Brisel svakako piše kao otežavajuću okolnost, pa apsolutno nije nikakvo iznenađenje organizacija takvih protesta čiji je cilj upravo obaranje premijera Babiša sa potpuno legitimne vlasti“, napominje Adamović.\nDeo politike češkog premijera je da uvažava interesa Rusije kao jedne, pre svega, evropske države, ali to nije ono što je poželjno u ovom trenutku u Briselu, koji je, uprkos svemu, izrazito antiruski opredeljen i ne želi poboljšanje, odnosno resetovanje odnosa sa Rusijom i njenim predsednikom Vladimirom Putinom, zaključuje Adamović.\nIzvor Sputnjik, 24. jun 2019.\nPreporučujemoAndrej BabišBriselEvropska UnijaEUprotestiSandra ČerinSaša AdamovićČeška


NBS smanjila referentnu kamatu na 2,5 odsto\nBEOGRAD – Izvršni odbor Narodne banke Srbije odlučio je na današnjoj sednici da smanji referentnu kamatnu stopu na nivo od 2,5 odsto.\nNBS: Referentna kamata zadržana na nivou od 3,0%\nBEOGRAD – Izvršni odbor Narodne banke Srbije odlučio je na današnjoj sednici da zadrži referentnu kamatnu stopu na nivou od 3,0 odsto.\nAustralija srezala referentnu kamatu prvi put u tri godine\nMELBOURNE – Centralna banka Australije je smanjila danas referentnu kamatnu stopu za četvrtinu postotnog boda na novi rekordni minimum od 1,25 posto, što je prva promjena kamate u gotovo tri godine.\nNBS: Referentna kamatna stopa zadržana na 3,0%\nBEOGRAD – Referentna kamatna stopa Narodne banke Srbije ostaje 3,0 odsto, odlučeno je na današnjoj sednici Izvršnog odbora NBS.\nBEOGRAD - Ocenjeno je da je inflacija u planiranim okvirima, a da je opreznost u vođenju monetarne politike i dalje potrebna, pre svega zbog dešavanja u međunarodnom okruženju.\nBEOGRAD – Izvršni odbor Narodne banke Srbije odlučio je danas da zadrži referentnu kamatnu stopu na nivou od 3,0 odsto.\nBEOGRAD - Izvršni odbor je prilikom donošenja te odluke, pre svega, imao u vidu očekivano kretanje inflacije i njenih faktora u narednom periodu, kao i efekte dosadašnjeg ublažavanja monetarne politike.\nNBS nije menjala referentnu kamatnu stopu\nBEOGRAD - Izvršni odbor Narodne banke Srbije odlučio je da referentnu kamatnu stopu zadrži na nivou od tri odsto, saopštila je NBS.\nErste: NBS će održati stopu referentne kamatne stope na istom nivou do kraja godine\nANALIZA - Centralna banka očekuje da u srednjoročnom periodu inflacija počne postepeno da se približava cilju, nakon dostizanja najnižeg nivoa ove godine u aprilu.\nBEOGRAD - Izvršni odbor NBS odlučio je na današnjoj sednici da zadrži referentnu kamatnu stopu na nivou od 3 odsto.\nNBS snizila referentnu kamatnu stopu na 3,25%\nBEOGRAD - Izvršni odbor Narodne banke Srbije smanjio je na današnjoj sednici referentnu kamatnu stopu na nivo od 3,25 odsto sa prethodnog nivoa od 3,5 procenata.\nNBS: Referentna kamatna stopa ostaje 3,5%, ekonomski izgledi povoljni\nBEOGRAD - Izvršni odbor Narodne banke Srbije odlučio je danas da referentna kamatna stopa ostane 3,5 odsto, saopštila je NBS.\nECB planira do 2020. uvesti novu referentnu kamatnu stopu\nFRANKFURT - ECB je najavila da će do 2020. godine uvesti novu referentnu kamatnu stopu za prekonoćne pozajmice nakon niza skandala s manipulacijama Euriborom i neuspjelog pokušaja bankovnog sektora da osmisli reformu sustava.\nNBS: Referentna kamatna stopa ostaje četiri odsto\nBEOGRAD - Izvršni odbor Narodne banke Srbije (NBS) danas je referentnu kamatnu stopu zadržao na četiri odsto, saopštila je NBS.\nNBS: Referentna kamatna stopa ostaje 4 odsto\nBEOGRAD - Izvršni odbor Narodne banke Srbije odlučio je na današnjoj sednici da referentnu kamatnu stopu zadrži na nivou od 4,0 odsto.\nNBS zadržala referentnu kamatnu stopu na 4%\nBEOGRAD - Izvršni odbor Narodne banke Srbije zadržao je na majskom zasedanju referentnu kamatnu stopu na nivou od 4 odsto.\nNBS: Referentna kamatna stopa ostaje 4%\nBEOGRAD - Izvršni odbor je imao u vidu faktore inflacije, efekte dosadašnjeg ublažavanja monetarne politike, kao i očekivanje da će se inflacija i u narednom periodu kretati u granicama cilja od 3,0 procenta.\nBEOGRAD - Donoseći takvu odluku, NBS je imala u vidu faktore inflacije, efekte dosadašnjeg ublažavanja monetarne politike, kao i činjenicu da se inflacija od početka godine nalazi u granicama cilja.\nBEOGRAD - Procena Izvršnog odbora je da će inflacija u Srbiji ostati niska i stabilna i da će se od početka ove godine kretati u granicama novog cilja, od tri odsto, sa odstupanjem plus ili minus 1,5 odsto.\nBEOGRAD - Takva odluka doneta je na osnovu procene faktora inflacije, efekata dosadašnjeg ublažavanja monetarne politike i činjenice da je cilj za inflaciju od početka ove godine niži i da iznosi tri odsto.\nTabaković: Formiranje vlade za NBS nije faktor rizika\nBEOGRAD - Tome u prilog, kako je rekla, govori i to što je NBS u februaru snizila referentnu kamatnu stopu, vođena tim uverenjem – da će ekonomska politika ostati ista.\nAnalitičari Raiffeisena iznenađeni odlukom NBS\nBEOGRAD - Analitičari Raiffeisen banke ocenili su iznenađujućom odlukom Narodne banke Srbije da snizi referentnu kamatnu stopu za 0,25 procentnih poena, na četiri odsto.\nNBS snizila referentnu kamatu na 4,0 odsto\nBEOGRAD - Narodna banka Srbije (NBS) smanjila je danas referentnu kamatnu stopu za 0,25 procentnih poena na 4,0 odsto.\nNBS: Referentna kamata ostaje 4,25 odsto\nBEOGRAD - Izvršni odbor NBS je, prilikom donošenja današnje odluke, ocenio da su inflatorni pritisci niski, navodi se u saopštenju banke.\nBEOGRAD - Ocenjeno je da su stvoreni uslovi da inflacija od sredine godine započne umeren rast i da se vrati u granice cilja krajem ove ili početkom sledeće godine.\nNBS smanjio referentnu kamatnu stopu na 4,25%\nBEOGRAD - Izvršni odbor Narodne banke Srbije smanjio je danas referentnu kamatnu stopu za 0,25 procentnih poena, na 4,25 odsto, saopšteno je iz NBS.\nNBS oborila referentnu kamatu na 5,5%\nBEOGRAD - Objašnjavajući razloge, Izvršni odbor je konstatovao da je medjugodišnja inflacija nastavila da se kreće ispod donje granice dozvoljenog odstupanja od cilja i da u julu iznosi jedan odsto.\nSavić: Padaju kamate na dinarske kredite\nBEOGRAD - "Monetarna politika reaguje na dešavanja na tržištu i referentna stopa je već duži period na silaznoj putanji. Ona je snižena sa 10 odsto krajem 2013. na sadašnjih 7,5 odsto."\nNBS snizila referentnu kamatu na 8,0%\nBEOGRAD - Izvršni odbor NBS je imao u vidu da se međugodišnja inflacija od marta kreće ispod donje granice dozvoljenog odstupanja od cilja, što će se nastaviti i u narednom periodu.


Beogradski sajam – prilika za predstavljanje turističke ponude opštine Kotor Varoš - KVorum.net / Kotor-Varoš -\nBeogradski sajam – prilika za predstavljanje turističke ponude opštine Kotor Varoš\nAutor: Slaven Šubara / Datum: 09.02.2017. 10:31\nOd 23. do 26. februara ove godine održaće se 39. Međunarodni sajam turizma u Beogradui i prilika je to da se predstavi turistička ponuda opštine Kotor Varoš. Načelnik Odjeljenja za privredu opštine Kotor Varoš Predrag Tešić organizovaće u ponedjeljak 13. februara u skupštinskoj sali sa početkom u 11.00 časova sastanak sa predstavnicima organizacija, udruženja i privrednih subjekata koji žele da učestvuju na predstojećem sajmu.\nNačelnik Odjeljenja za privredu opštine Kotor Varoš Predrag Tešić organizovaće u ponedjeljak 13. februara u skupštinskoj sali sa početkom u 11.00 časova sastanak sa predstavnicima organizacija, udruženja i privrednih subjekata koji žele da učestvuju na predstojećem sajmu.\nPlanirano je da se na sastanku razmotri trenutno stanje u oblasti turizma na području opštine Kotor Varoš, ali i da se odrede smjernice kojima bi se zajedno kretali u budućnost i stvorili bolje uslove za turističke aktivnosti u lokalnoj zajednici.\nBeogradski Međunarodni sajam turizma je najveća turistička manifestacija u regionu jugoistočne Evrope gdje će se predstaviti najznačajnije turističke agencije, savezi i organizacije, turistički centri, hoteli, planine, banje, jezera, gradovi, regije, vazduhoplovne kompanije, međunarodni tur operatori sa svih kontinenata.\nPosjetioci će imati priliku da odaberu aranžmane za predstojeću turističku sezonu, ali i da iskoriste „first minute“ ponude.\nPrethodna vijest: Edukacija za poljoprivrednike Sljedeća vijest: Đokić i Savanović u Kotor Varošu


Rusija: Neprikladne Boreljove paralele između borbe protiv kovida i terorista DAEŠ-a - Sputnjik Srbija\n19:47 29.12.2020 (osveženo 20:33 30.12.2020) Preuzmite kraći link\nZaharova je prokomentarisala Boreljov članak „Važna borba protiv dezinformacija i manipulacija“ koji je objavljen na sajtu Evropske službe za spoljnu politiku.\n„U svom blogu na sajtu Evropske službe za spoljnu politiku šef evropske diplomatije pokušava da povuče apsolutno neprimerene paralele između napora Rusije u borbi protiv ove bolesti i neopravdanih terorističkih aktivnosti DAEŠ-a. Borelj usput, šireći ‘lažne informacije’, satanizuje ruske medije i novinare. Pozivajući na suprotstavljanje manipulacijama u medijima, čini se da sam pokazuje jasne simptome zaražavanja ‘infodemijom’“, istakla je Zaharova.\nPrema njenim rečima, za Moskvu „nije bilo otkrovenje“ da je sve veći „rat vakcina“ u poslednje vreme praćen poplavom glasina, lažnih ili namerno iskrivljenih informacija.\nNATO optužio Rusiju da dezinformiše zapadni Balkan\n„Nažalost, ova pojava postala je jedan od neodeljivih atributa trenutne pandemije kovida 19. Istovremeno smo bili šokirani činjenicom da se tako istaknuti predstavnik međunarodne politike kao što je Borelj pridružio ovoj praksi“, naglasila je portparolka.\n„Retoriku visokog predstavnika EU za spoljnu politiku i bezbednost ne možemo shvatiti drugačije nego kao pokušaj nelojalne konkurencije usmerene protiv Rusije i ruskih vakcina. Zahtevamo od Brisela da objasni svoje reči koje čitaoce dovode u zabludu“, zaključila je Zaharova.\nŠef evropske diplomatije Žozep Borelj optužio je danas ruske državne medije za širenje lažnih informacija o evropskim i američkim vakcinama protiv korona virusa u zemljama u kojima, kako tvrdi, Rusija želi da proda svoju vakcinu „Sputnjik Ve“ (Sputnik V).\nBorelj je tvrdio da su oni koji razvijaju vakcine na Zapadu „otvoreno ismevani“ u ruskim medijima što je, kako je naveo, u pojedinim slučajevima dovelo do „apsurdnih tvrdnji da će vakcine pretvoriti ljude u majmune“, preneo je Rojters.\n„Takvi su narativi očigledno usmereni na zemlje u kojima Rusija želi da proda svoju vakcinu, ‘Sputnjik Ve’“, smatra Borelj i upozorava da takvi potezi predstavljaju pretnju po javno zdravlje u vreme pandemije kovida 19. Borelj, međutim, nije naveo konkretne primere.\nFejsbuk blokira informacije o vakcini koje tretira kao lažne\nDAEŠ, kovid 19, vakcina, Rusija


Za korišćenje punog nedeljnog odmora u kabini vozila 165 kazni u Holandiji - Pluton Logistics\n07/12/2018 10/12/2018 marko Holandija, korišćenje odmora u kabini vozila, nedeljni odmor u kabini vozila\nHolandija je uvela zabranu korišćenja punog nedeljnog odmora u kabini vozila nakon što je Evropski sud pravde u decembru prošle godine doneo presudu prema kojoj korišćenje punog nedeljnog odmora u kabini vozila predstavlja kršenje odredbi EU propisa.\nPočetkom ove godine, holandsko nadležno ministarstvo sprovelo je kampanju informisanja prevoznika o ovoj zabrani deleći višejezične letke na kojima je bila istaknuta ova zabrana, kao i informacija o visini novčane kazne za kršenje zabrane – 1500 eura. Od februara ove godine, u Holandiji su počele i kontrole.\nPrema pisanjima nemačkog portala verkehrsRUNDSCHAU holandsko nadležno ministarstvo sprovelo je 724 kontrole korišćenja punog nedeljnog odmora u kabini vozila i izreklo 165 kazni za kršenje zabrane.\nZabrana korišćenja punog nedeljnog odmora u kabini vozila na snazi je i u Belgiji, Francuskoj, Nemačkoj, Velikoj Britaniji (odnosi se samo na kamione parkirane u zabranjenom području), Italiji i Austriji (nepotvrđeno).\n← O čemu su razgovarali prevoznici i ministar finansija?\nIzabrani izvođači radova na rekonstrukciji brodske prevodnice HE Đerdap 1 →


Umesto kupovine, iznajmite sve potrebne racunarske resurse i podršku za potrebe realizacije jednokratnih dogadaja ili projekata u COMING cloud-u\nCOMING cloud vam daje mogucnost da za skupove sa ogranicenim trajanjem, kao sto je EUROSONG 2008, Univerzijada 2009 u Beogradu ili konferencija, da u kratkom roku organizujete IT podršku iznajmljivanjem usluge u cloud-u. Korišcenjem ove usluge možete dobiti svu podršku od iznajmljivanja desktop okruženja putem tankih klijenata, preko serverskih resursa, raznih aplikacija pa sve do strucne podrške za vreme trajanja ovakvog skupa.\nPored toga možete iznajmljivati resurse u cloudu za organizaciju treninga i obuka za svoje osoblje bilo da je ucionica na vašoj lokaciji ili da je iznajmljujete u COMING-u ili trecem mestu.\nPostoji širok spektar primene ove usluge od kampanja koje radite u prodaji i marketingu pa sve do sezonskih aktivnosti koje su ogranicenog trajanja.\nUkoliko želite da koristite ovu uslugu sa opremom koja je na vašoj lokaciji možete iznajmiti i portabilni Data Centar u prenosivom racku 8U , gde na raspolaganje dobijate klaster servera koji su virtuelizovani, redudantni sroridž sistem velikih kapaciteta, redudantnu mrežnu i UPS infrastruktiru. Ova usluga je posebno pogodana za preseljenje vašeg data centra ili migraciju na novu infrastrukturu ili istalaciju softvera do isporuke veše infrastrukture.\nUkoliko nemate organizovanu DR infrastrukturu za oporavak od katastrofe (požari poplave...) a imate kopiju svog backupa All-in-one Data Centar uslugu možete koristiti za brz oporavak na ovoj infrastrukturi.\nKorišcenje ove usluge vam skracuje vreme do pocetka korišcenja potrebnih resursa i može se uspostaviti za period jednog do nekolko dana. Nije neophodno da angažujete sopstvene IT resurse. Uz ovu uslugu dobijate i konsultantsku podršku naših inženjera za planiranje kao i podršku za operativno korišcenje sa garancijim da ce servis raditi bez zastoja.\nUmesto kupovine skupih IT resursa koji ce se koristiti samo tokom dogadaja za svega deo ovih sredstava možete nameniti za potpunu i profesionalnu uslugu pokrivanja dogadaja sa ogranicenim trajanjem.


Težak poraz i slabo izdanje crveno-belih protiv Zenita - KK Crvena zvezda\nTežak poraz i slabo izdanje crveno-belih protiv Zenita\nKošarkaši Crvene zvezde doživeli su poraz u utakmici 16.kola Evrolige od ekipe Zenita u Sankt Peterburgu rezultatom 98:69 (30:12,18-25,21:17,29:15).\nNajefikasniji u ekipi Crvene zvezde bio je O Brajant sa 13 poena, Davdiovac je ubacio 10.\nIzuzetno slabo izadnje crveno-belih koji su zapravo lošim otvaranjem 2-11 odredili dalji tok utakmice u kojoj je na početku blistao Kevin Pengos, koji je ubacio 8 poena Zenita, a do kraja deonice i serije domaćina 14-1 došao već do 15 poena nakon 10 minuta igre.\nVeć posle 31-12 na kraju prve četvrtine bilo je jasno da će crveno-beli bez pomoći Lojda, sa Holom i Kolomom koji su tek počeli da treniraju teško moći da se suprostavi pri tome i vrlo šuterski raspoloženom protivniku koji je do poluvremena održavao prednost. Međutim, u finišu poluvremena crveni-beli su napravili seriju 18-8 ( domaćin je vodio u jednom trenutku 40-19) i na veliki odmor se otišlo sa rezultatom koji je davao nadu da košarkaši Crvene zvezde mogu da se bore za preokret u nastavku utakmice, Pengos sa 15 i Beron sa 11 poena bili su najefikasniji u redovima domaćina, u ekipi Crvene zvezde Dobrić je ubacio 9, a O Brajant 7 poena za 37-48.\nNažalost, drugo poluvreme nije donelo promenu odnosa snaga na terenu. Zenit je nastavio u istom suterskom ritmu, a uz to je i treću i četvrtu deonicu otvarao velikim serijama, koje su poraz crveno-belih učinile ubedljivim.\nNa kraju, bilo je, u najlošijoj predstavi crveno-belih ove sezone -29.\nKK Crvena zvezda mts: O Brajant 13, Hol, Volden 8, Uskoković 7, Davidovac 10, Lazić 3, Rit 2, Dobrić 9, Simonović 4, Jagodić-Kuridža 4, Kolom 5.\nNarednu utakmicu u Evroligi, crveno-beli igraju protiv Panatinaikosa u Beogradu 30.12.2020.godine.


Uticaji britanskog referenduma su ograničeni i sekundarni. Neposredni efekti su trenutni pad vrednosti funte i evra prema dolaru, ali to neće previše uticati na ekonomsko tržište u Srbiji.\nPre mesec dana građani Velike Britanije glasali su na referendumu za izlazak iz Evropske unije i posle četrdeset tri godine članstva napustili okrilje EU. Ispisana je nova stranica istorije, a neposredno nakon referenduma počele su spekulacije o mogućim scenarijima i posledicama koje Bregzit donosi. Nedelju dana pre referenduma, na berzi nije bilo očiglednih znakova da će Britanija napustiti evropsku porodicu – funta je ojačala. U slučaju izlaska, što se i dogodilo, predviđen je pad funte za 15 do 20 odsto i postavljeno pitanje – koja bi to zemlja mogla da bude sledeća i kako će se ove finansijske turbulencije odraziti na evro. Funta je izgubila vrednost za 9 odsto, što nije zabeleženo od 1985, a evro je zabeležio pad od 3 odsto. Očekivana reakcija bila bi veća potražnja za švajcarskim frankom, dolarom i jenima, ali problem je što na finansijskom tržištu švajcarskog franka ima manje nego evra.\nCentralna banka Švajcarske rekla je da je intervenisala na tržištu pošto je franak bio pod pritiskom posle odluke Velike Britanije da napusti Evropsku uniju, prenosi AP. U kratkom saopštenju, Centralna banka je navela da je intervenisala na monetarnom tržištu kako bi stabilizovala situaciju i ostaće aktivna. Rezultati britanskog referenduma ne bi trebalo značajnije da utiču na domaće ekonomsko tržište, pa ni na uslove otplate kredita građana koji su zaduženi u evrima ili švajcarskim francima, smatra Šoškić, profesor Ekonomskog fakulteta i bivši guverner Narodne banke Srbije.\n"Uticaji britanskog referenduma su ograničeni i sekundarni. Neposredni efekti su trenutni pad vrednosti funte i evra prema dolaru, ali to neće previše uticati na ekonomsko tržište u Srbiji. Ipak, moguć je rast švajcarskog franka ako ova britanska odluka izazove domino efekat u ostalim državama članicama EU. Ako i neke druge države uzmu u razmatranje raspisivanje referenduma to bi dovelo do dalje nestabilnosti u EU, dodatnog slabljenja evra, a samim tim i jačanja švajcarskog franka", ocenio je Šoškić za Insajder.\nTurbulencije na međunarodnom tržištu osetile su se i na domaćem deviznom, ali su preduzete adekvatne aktivnosti kako bi se održala stabilnost finansijskog sistema Srbije. Najveći deo javnog duga Srbije je u evrima, pa se bilo kakva promena održava na njegovo stanje.\n"Narodna banka Srbije i Vlada imaju na raspolaganju sve potrebne mere kojima mogu efikasno da odgovore na izazove sa kojima se može suočiti naša ekonomija. Napominjemo da smo i u proteklom periodu iskazali odlučnost i sposobnost da, čak i u nešto nepovoljnijim uslovima u pogledu spoljne i unutrašnje neravnoteže, uspešno ublažimo posledice nepovoljnih kretanja na svetskim robnim i finansijskim tržištima", navodi se u saopštenju Narodne banke Srbije.\nKada je reč o globalnoj ekonomiji, stručnjaci smatraju da je američki dolar i dalje najsigurnije utočište. Cena nafte u junu bila je skoro 50 dolara za barel i to je oporavak koji se tradicionalno beleži u letnjem periodu. Tržišta ponovo počinju da osećaju prezasićenost ponude, a pod najvećim pritiskom je rudarski sektor jer pada cena bakra. Na londonskom tržištu, od početka nedelje cena barela je skliznula za 3,3 odsto, dok je na američkom tržištu barel pojeftinio 0,6 odsto, na 44,49 dolara, pa je od početka nedelje na gubitku 3,2 odsto, prenosi HINA. Ne treba očekivati dramatičnu krizu, iako je neizvesno kada će Britanija pokrenuti pregovore o izlasku iz EU. Taj proces će imati dugoročnije efekte i sa sobom nosi određenu dozu neizvesnosti.\nPremijerka Tereza Mej najavila je da se Britanija neće pozivati na član 50. Lisabonskog sporazuma i pokretati proceduru za napuštanje EU do kraja godine. Problem sa kojim Britanija treba da se izbori u predstojećem periodu su sve učestaliji napadi na strance nakon Bregzita. Britanskoj policiji prijavljeno je više od šest hiljada napada, uglavnom na muslimane i istočne Evropljane, a upravo pitanje kontrole imigracije bilo je jedno od glavnih argumenata onih koji su zagovarali napuštanje EU.


Moskva: Amerika pogoršava i onako loše stanje u Unesku - Sputnjik Srbija\n14:26 24 Septembar 2018\nMoskva: Amerika pogoršava i onako loše stanje u Unesku\n20:03 12.10.2017 (osveženo 20:10 12.10.2017) Preuzmite kraći link\nOdluka američkog rukovodstva da izađe iz Uneska pogoršava položaj organizacije i izaziva žaljenje, navodi se u saopštenju zvanične predstavnice Ministarstva inostranih poslova Rusije Marije Zaharova.\nI Izrael izlazi iz Uneska\n„Ta odluka američkog rukovodstva izaziva žaljenje. Država koja je bila prvi utemeljivač Uneska napušta ga u teškom trenutku za organizaciju, pogoršavajući njen položaj svojim akcijama. Pri tome treba dodati da SAD ne uplaćuje sredstva u redovan budžet organizacije od 2011. godine što otežava njen rad i zbog čega je obustavljen čitav niz važnih projekata. Karakteristično je da je saopštenje o izlasku SAD iz Uneska objavljeno uoči odlučujuće runde izbora novog generalnog direktora organizacije koja se ovih dana održava u Parizu“, navodi se u dokumentu.\nKako je ukazala Zaharova, Rusija se stalno zalaže za univerzalnost, gde su predstavljene sve države i kontinenti.\n„Važno je naglasiti da mi sarađujemo sa američkim stručnjacima i ekspertima u međuvladinim i međunarodnim programima Uneska, iz oblasti hidrologije, okeanografije, muzeologije. Mi delimo zabrinutost mnogih država zbog prevelike politizacije Uneska u poslednje vreme. Nadamo se da će novi generalni direktor uložiti napore da se promeni nastala situacija i da će se usredsrediti na humanitarne probleme što će omogućiti da se nastavi korisna saradnja u oblastima kompetencije Uneska u svim državama, uključujući Ameriku“, dodala je ona.\nSAD su objavile da od 31. decembra 2018. godine više neće biti članica Uneska, ali da će nastaviti rad u organizaciji u statusu posmatrača.\n14:18Dodon: Privremena suspenzija je bezakonje\n14:00Soroševa fondacija tužila Mađarsku\n13:51Vučić i Čepurin razgovarali uoči posete Moskvi\n13:42Priština: Od 1990. do 1999. Beograd napravio štetu od 22 milijarde dolara\n13:23VESTI: Šta smera Rusija slanjem S-300 u Siriju (video)\nPod kišom metaka: Objavljen snimak napada na paradu u Iranu (uznemirujući prizori)\nSad je svima jasno: Rusija potvrdila čvrst stav o Balkanu\nSnažne poruke Lavrova i Dodika o ključnim pitanjima na Balkanu (video, foto)\nUkrajinski vojni brodovi ušli u ekonomsku zonu Rusije kod Krima\nŠta je ruski ambasador video u Narodnom muzeju


Novi Sad: Za dugove Toplane kriv Igor Pavličić | Glas javnosti\nPočetna > Srbija > Novi Sad: Za dugove Toplane kriv Igor Pavličić\nNOVI SAD - Predsednik Gradskog odbora Srpskog pokreta obnove (SPO) u Novom Sadu Vladimir Jelić izjavio je da su veliki dugovi Novosadske toplane posledica "bahatog odnosa" prethodnog gradonačelnika Igora Pavličića.\nPovodom izjave vršioca dužnosti direktora Toplane Aleksandra Pribića da su ukupne obaveze tog preduzeća 4,5 milijadre dinara i da je naredna grejna sezona pod znakom pitanja, Jelić je saopštio da je Pavličić tokom poslednje tri godine potpuno ukinuo pomoć Toplani iz budžeta, koja je ranije iznosila od 500 miliona do milijardu dinara godišnje.\n"Pomoć Toplani je bila neophodna, naročito kada je 2010. povećana cena gasa za 53 odsto. Nije potrebno biti veliki ekonomista da bi predvideo da će ovo katastrofalno uticati na poslovanje Toplane, naročito zbog toga što potrošnja gasa utiče sa 80 odsto u ukupnim rashodima ovog preduzeć", napisao je Jelić, koji je bio na čelu Novosadske toplane proteklih godina.\nDodao je da gradonačelnik više od godinu i po dana nije dozvolio ni korekciju cena grejanja kada se desilo povećanje cene gasa, što je direktno uticalo na proizvodnju gubitaka toplane.\nGradski odbor SPO je danas pozdravio odluku nove gradske vlasti koja je odobrila subvencije iz budžeta Toplani i omogućila korekciju cene grejanja za 14 odsto.\nNovi Sad u smeću, radnici Čistoće štrajkuju\nPočelo prijavljivanje za novosadsku Noć muzeja